title: Romeo (rap-artisti)

text: Hän menestyi (R&B/Hip-Hop-lauluilla) niin hyvin, että rikkoi Michael Jacksonin nuorimman henkilön ennätyksen ensisinglellänsä "My Baby". Hän levytti albumin yksin kotistudiossaan, jota esiteltiin MTV Cribsissä. Romeo julkaisi kolmannen albumin nimeltään "Romeoland", jonka hän teki yhdessä isänsä Master Pn sekä Rich Boyzin ja Nick Cannonin kanssa. Lil' Romeo sanoi, että ei tee enää musiikkilevyjä tai näyttele koripallouransa takia.


title: Romeo (rap-artisti)

text: Romeo kutsuttiin kesällä 2006 Reebok-sponsored ABCD Campille. Se oli ensimmäinen suuri koripalloleiri johon on osallistunut suuria nimiä kuten Tracy McGrady, Kobe Bryant, Stephon Marbury, Carmelo Anthony ja LeBron James. Romeo oli leirillä tulevien NBA-pelaajien kuten O. J. Mayon, Derrick Rosen ja Kevin Loven ympäröimänä. Sonny Vaccaro, ABCD Campin pitkäaikainen johtaja kutsui Romeo Millerin vuoden 2006 leiriin, etupäässä, suosionosoituksena, Percy Millerille, jonka hän tunnisti klubi koripallo-kierroksesta.


title: Romeo (rap-artisti)

text: 13 huhtikuuta 2007 Miller sitoutui suullisesti University of Southern Californiaan (USC) ja allekirjoitti aiesopimuksen 19 marraskuuta 2007. Neljäntenä vuonna lähettäjällä oli 13.9 pistettä syöttöä kohti, vuoden 2006-2007 lukiokauden aikana.


title: Romeo (rap-artisti)

text: Miller aloitti näyttelijänuransa vuoden 2003 elokuvassa Honey, jossa hän esitti itseään etsivää nuorta Bennyä. Tässä elokuvassa hän oli toisessa pääosassa Jessica Alban, Mekhi Phiferin ja Zachary Isaiah Williamsin kanssa. Vuoden 2003 toisessa elokuvassa Max Keeble's Big Move hän teki cameo-roolin ja esitti itseään. Myös vuonna 2003 hän esiintyi pääosassa omassa TV-ohjelmassansa, jota kutsutaan Romeoksi! ja ohjelmaa näytettiin Nickelodeonilla. Hän oli toisessa pääosassa isänsä kanssa elokuvassa, jota kutsutaan Uncle P ksi, vuonna 2005. Hän myös esiintyi pääosassa toisessa elokuvassa, God's Gift joka julkaistiin vuonna 2006. 2005 hän teki cameo-roolin Ned's Declassified School Survival Guidessa (2004–2007).


title: Jacques Vallée

text: Jacques Vallée (s. 24. syyskuuta 1939) on alkuaan ranskalainen tietokoneasiantuntija, joka on toiminut tähtitieteilijänä. Vallée tunnetaan ufotutkijana, joka on tutkinut laajalti ufo- ja humanoidi-ilmiötä eri näkökulmista. Kimmokkeen hän sai 1950-luvulla tekemästään ufohavainnosta. Vallée yritti 1960-luvulla todistaa oikeaksi väitteen, että ufot ovat avaruusvierailijoita, mutta ei myöhemmin 1969 ollut tästä niin varma.


title: Jacques Vallée

text: Näkökanta tulee esiin kirjassa "Anatomy of a Phenomenon" jonka Vallée julkaisi 1966. Hän peräänkuulutti teoksessa tieteen ennakkoluulotonta suhtautumista ufo-ilmiöön ja järjestelmällisten tutkimusmenetelmien luomista ja käyttöä. Hän viittaa samalla aiemmin kehittämänsä ja "Flying Saucer Review" -lehdessä esittelemäänsä ufojen luokitusjärjestelmään. Teoksessa Vallée suhtautuu harrastajien innostuksen pohjalta perustamiin ufo-organisaatioihin pääasiassa kriittisesti.


title: Jacques Vallée

text: Vallée ja yhdysvaltalainen ufotutkija J. Allen Hynek ehdottivat 1966 Project Blue Bookin ollessa toiminnassa kerättyjen raporttien muuntamista tietokoneelle tilastoimisen ja analysoimisen helpottamiseksi, mutta ehdotus hylättiin.


title: Jacques Vallée

text: Kirjassaan "Passport to Magonia - from folklore to flying saucers" (1969) Vallée toi esiin ufo- ja humanoidi-ilmiön yhtäläisyydet kansanperinteen tarinoiden kanssa. Erityisesti hän kiinnitti huomiota yliluonnollisilta näyttäviä voimia hallitseviin olentoihin (keijuihin, menninkäisiin yms.) ja tapahtumiin niiden seurassa kuten ajan kulumisen muuttuminen tai oudot siirtymiset paikasta toiseen.


title: Jacques Vallée

text: Hän johti lopulta teorian rinnakkaisesta maailmasta tai ulottuvuudesta. Hän muun muassa esitti, että rinnakkaismaailman olennot näkyisivät ihmisille näiden odottamassa hahmossa ja selitti tällä tavoin ufo- ja humanoidi-ilmiön monimuotoisuutta. Vallée myös epäilee mahdollisuutta, että ilmiön ymmärtäminen tieteellisin keinoin olisi mahdollista, koska ilmiön todellista motiivia ja tarkoitusperää ei pystytä hahmottamaan, mikäli näkyvällä ilmiöllä yleensä on tarkoituksellinen alkuperä.


title: Jacques Vallée

text: Teoria oli radikaali vallitsevan ajatussuunnan ollessa niin sanottu rautalaivateoria, jonka mukaan ufoilmiön aiheuttajana voisivat olla konkreettiset, muualta tulevat rakennetut alukset miehistöineen. Tämä aiheutti sen, että Valléesta tuli "kerettiläinen kerettiläisten joukossa". Hän on pohtinut rinnakkaisten todellisuuksien mahdollisuutta edelleen kirjoissaan.


title: Jacques Vallée

text: Hynek alkoi pitää ajatusta paranormaalein keinoin piiloutuvasta rinnakkaismaailmasta mahdollisena 1970-luvulla, vaikka suhtautui erityisesti kontakti-ilmiöön kriittisesti.


title: Jacques Vallée

text: Vallée on kiinnittänyt huomiota ufo-ilmiön ympärille syntyneisiin kultteihin ja muihin lieveilmiöihin, joita hän käsitteli kirjassa "Messengers of Deception: UFO Contacts and Cults" 1979. Hän huomauttaa ilmiön hyväksikäytöstä kultistisena ilmiönä myös teoksessaan "Passport"


title: Jacques Vallée

text: Valléen teoksia ei ole käännetty suomeksi. Kirjaa "Passport to Magonia" pidetään humanoidi-ilmiön tutkimuksen merkittävänä teoksena.


title: Brasilian Grand Prix 1993

text: Brasilian Grand Prix 1993 oli Formula 1 -sarjan historian 534. osakilpailu. Se ajettiin osittain sateisessa säässä 28. maaliskuuta Interlagosin radalla. Kilpailun voitti kotiradallaan ajanut McLaren-tallin kuljettaja Ayrton Senna.


title: ET-hypoteesi

text:
ET-hypoteesi (, maanulkoinen hypoteesi) on väite, jonka mukaan ulkoavaruudessa on elämää. Jos ufot hyväksytään todellisiksi, yleensä väitetään ufojen tulevan ulkoavaruudesta.
Tämä vaatisi nykyistä huomattavasti edistyneempää tekniikkaa.


title: ET-hypoteesi

text: Ainakin pinnalta katsoen monet ufohavaintojen piirteet sopivat ET-hypoteesiin. Silti johtavat ufotutkijatkin ovat kritisoineet ET-hypoteesia liian kapeana, maneerinomaisena selityksenä. ET-hypoteesin kanssa kilpailevia teorioita ovat luonnollisen selityksen teoria (Ufoja ei ole olemassa) ja mm. Jacques Valléen Interdimensional hypothesis, jonka mukaan Ufot saattavat olla aikakoneita tai tulla rinnakkaismaailmoista, jotka ovat meille tuntemattomissa avaruusulottuvuuksissa.


title: Tommi Ahola

text: Tommi Ahola (s. 1980) on suomalainen salibandyn pelaaja. Hän pelaa Norjan pääsarjassa ja on siirtynyt siellä Drammenista Gjelleråsen IF:hen 1+1-sopimuksella. Sopimuksen päätyttyä hän todennäköisesti palaa Drammeniin. Hän on pelannut muun muassa OLS:ssa, HIFK:ssa ja SSV:ssä. Hänellä on ollut puolen vuoden kilpailukielto kannabiksen käytön takia.


title: Riihi-Pesis

text: Riihi-Pesis on riihimäkeläinen pesäpalloseura. Riihi-Pesis perustettiin vuonna 1999 konkurssiin menneiden Riihimäen Pallonlyöjien tilalle. Riihi-Pesis pelaa kotiottelunsa hiekkatekonurmen saaneella Peltosaaren urheilupuiston pesäpallokentällä, jolla RPL:kin pelasi.


title: Riihi-Pesis

text: Riihi-Pesis palasi Ykköspesis-kartalle vuonna 2003, oltuaan täysin ylivoimainen Suomensarjassa kuluneen kauden aikana.


title: Riihi-Pesis

text: Riihi-Pesiksellä oli farmisopimus Superpesis-seura Hyvinkään Tahkon kanssa Ykköspesis-kaudella 2007 ja joukkueessa nähtiinkin paljon Tahkolaisia kauden aikana. Tunnetuimpiin pelaajiin kuuluu Superpesiksen vuoden tulokaaksikin valittu Miikka Matikka. Farmisopimus kuitenkin loppui kauden 2007 lopussa, Riihi-Pesiksen pudottua Ykkössarjasta. Riihi-Pesiksen riveissä pelasi kaudella 2007 Simo Eerikäinen, joka on yksi tunnetuimpia pesäpalloilijoita Suomessa. Eerikäinen aloitti kautensa sopimuksettomana pelaajana ja haki pelituntumaa RiiPes:stä kolmen ottelun verran, jonka jälkeen Eerikäinen sai sopimuksen Hyvinkään Tahkoon


title: Riihi-Pesis

text:
Riihi-Pesis putosi kauden 2007 päätteeksi Ykkössarjasta ja joutui Suomi-Sarjaan. Riihi-Pesis kuitenkin luovutti paikkansa Vantaanjoen Juoksulle ja toiminta lähtikin seuraavana kautena alimmalta sarjatasolta eli aluesarjasta.
Kauden päätteeksi anottiin paikkaa Maakuntasarjasta, joka saatiinkin kaudelle 2009.


title: Riihi-Pesis

text: Riihi-Pesiksen kärsivällisyys palkittiin kun joukkue voitti keväällä 2011 Suomensarjan nousukarsinnoissa Vantaanjoen Juoksun ja ansaitsi sarjapaikan vuodeksi 2012 Suomensarjaan. Suurimman panoksen joukkueen sarjanousulle antoivat kokeneet, Superpesiksessä asti pelanneet Riihimäkeläiset veljekset Mika ja Mikko Lehto. Suomensarjan sarjapaikka vaati Riihi-Pesikseltä huomattavaa rahallista panostusta mutta kaikesta huolimatta, rahaa löytyi ja joukkue pelasi kauden 2012 Suomensarjassa. Suomensarjakaudella Riihi-Pesis saavutti kaksi voittoa 18:ssa ottelussa pistesaldon ollessa viisi pistettä. Sijoitus oli etelälohkon viimeinen ja edessä oli paluu Maakuntasarjaan. 2013 maakuntasarjassa, RiiPe ei hävinnyt otteluakaan kotonaan, ja kauden päätyttyä sijoittua kolmanneksi.


title: Riihi-Pesis

text: Vuoden 2015 lopulla Riihi-Pesis ilmoitti muuttavansa nimeään. Uusi nimi on paluun Riihimäkeläiseen urheiluun tekevä Riihimäen Pallonlyöjät, joka ottaa vastuulleen Suomi-sarja joukkueen.


title: Rajakorpi

text: Rajakorpi on Kempeleen kunnassa sijaitseva haja-asutteinen kylä. Alue sijaitsee noin kahdeksan kilometriä kunnan keskustaajamasta etelään. Rajakorpi tunnettiin aiemmin Niitynmaana.


title: Rajakorpi

text: Rajakorpi on ympäristöltään maatalousvaltainen. Alue on vanhaa merenpohjaa, joten se on maalaadultaan hyvin vaihtelevaa. Rajakorvessa on voimassa osayleiskaava, mikä ei salli rakentamista kuin vanhojen rakennuspaikkojen tilalle. Kylässä on nykyisin noin 40 taloa ja asukkaita noin 100.


title: Rajakorpi

text: Alue rajoittuu pohjoisessa Sipolankylään, lännessä Limingan kunnanrajaan ja Tupokseen, idässä Ketolanperän kylään ja etelässä Tyrnävän kunnanrajalle.


title: Rajakorpi

text: Tiet ovat Rajakorvessa suurimmaksi osaksi sorateitä, ja päätiellä Rajakorventiellä on kylän kohdalla 50 kilometrin tuntinopeus, muualla 60 kilometriä.


title: Rajakorpi

text: Kylässä on myös yrityksiä, muun muassa ratsastustila, autoilijoita ja puuseppä.


title: Rajakorpi

text: Tieyhteydet alueelle on Riihivainiolta seututieltä 847 lähtevä Tuohinontie, jota ajetaan noin kaksi kilometriä ja risteyksestä käännytään vasemmalle Rajakorventielle, josta Rajakorvelle noin kolme kilometriä.


title: Rajakorpi

text: Toinen tieyhteys lähtee myös seututieltä 847, noin kaksi kilometriä seututien 847 ja yhdystien 8240 risteyksestä Kempeleen suuntaan, tie nimeltä Isoaukiontie, jota ajetaan noin kaksi kilometriä.


title: Rajakorpi

text: Kolmas tieyhteys on Ketolanperän kylästä Ketolanperän koulun vierestä Ketolanperäntieltä lähtevä Luonungintie, jota ajetaan noin kaksi kilometriä, ja sitten käännytään oikealle Välikorventielle.


title: Rajakorpi

text: Neljäs tieyhteys lähtee Tyrnävän kunnan puolelta yhdystieltä 8240, noin kaksi kilometriä valtatien 4 Haaransilta–Haukipudas -moottoritieosuuden Tupoksen liittymästä Tyrnävän kirkonkylälle päin.


title: Lynsey de Paul

text: Lynsey de Paul (oik. Lynsey Monckton Rubin, 11. kesäkuuta 1950 Lontoo – 1. lokakuuta 2014) oli englantilainen laulaja-lauluntekijä. Uransa aikana de Paul sävelsi 12 Britannian singlelistan kahdenkymmenen parhaan joukkoon yltänyttä kappaletta. De Paulille myönnettiin kaksi kertaa Ivor Novello Award.


title: Lynsey de Paul

text: De Paul varttui juutalaisessa perheessä. Klassisen musiikin koulutusta hän sai Royal Academy of Musicin yksityisopettajalta.


title: Lynsey de Paul

text: Vuonna 1977 hän sijoittui yhdessä Mike Moranin kanssa toiseksi Eurovision laulukilpailussa. He esittivät kilpailussa kappaleen ”Rock Bottom”.


title: Lynsey de Paul

text: Royal Television Society palkitsi de Paulin hänen kehittelemästään itsepuolustusaiheisesta dokumentista "Eve Strikes Back".


title: Lynsey de Paul

text: De Paul sai aivoverenvuodon aamulla 1. lokakuuta, ja kuoli myöhemmin lontoolaisessa sairaalassa.


title: M/S Europalink

text: M/S Europalink () on Finnlinesin tytäryhtiön Ropax II Europalink Ab:n omistama ro-ro/matkustaja-alus. Alus on rakennettu vuonna 2007 Fincantierin Castellammare di Stabian telakalla, Italiassa. Kuollutta painoa laivalla on 9 653 tonnia ja sen jääluokitus on 1A Super. Europalink on rekisteröity Italian lipun alle ja sen kotisatama on Palermo. Nykyisin Europalink liikennöi Välimerellä.


title: M/S Europalink

text: Europalinkin sisaralukset ovat M/S Finnmaid, M/S Finnstar, M/S Finnlady ja M/S Nordlink.


title: M/S Europalink

text: Kesäkuun alussa 2006 alus laskettiin vesille. 5. maaliskuuta 2007 alus luovutettiin Finnlines Oy:n omistukseen, joka rekisteröi aluksen "Finnlady"-nimisenä Suomen lipun alle. Kotisatamaksi tuli Helsinki. Myöhemmin samana päivänä alus rekisteröitiin Ropax II Europalink Ab:n haltuun. Alus siirtyi näin "Europalink"-nimisenä Ruotsin lipun alle. Kotisatamaksi tuli Malmö. 24. maaliskuuta alus saapui Malmöhön.


title: M/S Europalink

text: Europalink aloitti 30. maaliskuuta 2007 liikennöinnin välillä Malmö–Travemünde. Helsinki–Travemünde-reitillä alus liikennöi vuosina 2009–2012. Nykyisin alus liikennöi Ruotsin Malmön ja Saksan Travemünden välillä.


title: John Keel

text: John A. Keel (25. maaliskuuta 1930 – 3. heinäkuuta 2009) oli yhdysvaltalainen toimittaja, parapsykologi ja ufotutkija.


title: John Keel

text: Keel alkoi tutkia ufoja 1966 ja oli 1970-luvun alussa yksi tunnetuimpia ja kiistellyimpiä ufotutkijoita. Keel julkaisi omat mielipiteensä ufoista muun muassa kirjassaan "UFOs: Operation Trojan Horse" vuonna 1970. Keelin mielestä ufot ja psyykkiset ilmiöt kytkeytyvät yhteen.


title: John Keel

text: Keelin mukaan ufoilla, kansantarinoiden hahmoilla ja uskonnollisilla kohtaamisilla on yhteinen nimittäjä. Vampyyrien, henkiolentojen, kummituslentokoneiden, poltergeistin, valopallojen, ufojen ja muiden ilmiöiden takana on jokin suurempi vaikuttaja, joka ei suoraan näyttäydy näissä havainnoissa.


title: John Keel

text: Keelin kokemuksista on tehty elokuva Mothman – sanansaattaja (2002).


title: Blastaar

text: Blastaar on Marvel-kustantamon sarjakuvissa esiintyvä superroisto. Blastaarin loivat Stan Lee ja Jack Kirby. Hahmon ensiesiintyminen tapahtui amerikkalaisessa "Fantastic Four"-lehden numerossa #62 (1967). Blastaar on pääasiallisesti Ihmenelosten vihollinen ja myös Annihiluksen, erään toisen Ihmenelosten vastustajan arkkivihollinen.


title: Blastaar

text: Blastaar on Negatiiviselta Vyöhykkeeltä kotoisin olevan muukalaisrodun jäsen ja oman kansansa kuningas. Hän hallitsi julmasti ja armottomasti, kunnes hänen alaisensa nousivat sortoon kyllästyneinä Blastaaria vastaan. Blastaar lukittiin erikoisvalmisteiseen pukuun ja singottiin ajelehtimaan Negatiivisen Vyöhykkeen ääriin. Murtauduttuaan lopulta ulos puvustaan Blastaar näki ensimmäiseksi Herra Fantastisen, joka yhdessä muiden Ihmenelosten kanssa oli paennut vyöhykkeeltä, mutta jäänyt ansaan muiden päästessä pakoon. Blastaarin onnistui seurata Herra Fantastista takaisin maapallolle ja siellä hän tapasi Hiekkamiehen, jota vastaan Blastaar alkoi taistella. Vasta Ihmenelosten väliintulon vuoksi Blastaar karkotettiin takaisin Negatiiviselle Vyöhykkeelle.


title: Blastaar

text: Seuraavien vuosien aikana Blastaar palasi säännöllisesti takaisin maapallolle taistelemaan Ihmenelosia vastaan. Blastaar on ajautunut konfliktiin myös Kostajien, Thorin ja monien muiden Marvel-universumin sankarien kanssa. Myöhemmin Blastaar nousi jälleen valtakuntansa Baluurin valtaistuimelle ja aloitti Negatiivisen Vyöhykkeen valloittamisen. Ainoastaan Annihilus, toinen Negatiivisen Vyöhykkeen valloittajahallitsija nousi Blastaarin sotajoukkoja vastaan. Vaikka kaksikko onkin liittoutunut eräitä kertoja, he ovat silti katkeria vihamiehiä. Blastaarin poika, Burstaar on useaan otteeseen auttanut isäänsä tämän toimissa, mutta omaa myös omia kunnianhimoja ja on liittoutunut erään kerran kriiden kanssa.


title: Blastaar

text: Amerikkalaisissa sarjakuvissa esitetyssä "Annihilation"-minisarjassa, Blastaar nousee auttamaan vastarintaliikettä käsittämättömän voimakasta Annihilusta ja tämän valtavaa armeijaa vastaan.


title: Blastaar

text: Blastaar omaa valtavat fyysiset voimat ja kykenee nostamaan noin 50 tonnia. Hän kykenee ampumaan käsistään räjähtäviä energiaiskuja ja on yliluonnollisen kestävä. Blastaar on mm. selvinnyt liekin tulesta leikiten ja selviytyy avaruuden olosuhteissa helposti.


title: Erik Mongrain

text: Erik Mongrain (s. 12. huhtikuuta 1980 Montreal, Kanada) on kanadalainen säveltäjä ja kitaristi, joka tunnetaan parhaiten ainutlaatuisesta akustisen kitaran kahden käden näppäilytyylistään.


title: Partido Independentista Puertorriqueño

text: Puerto Ricon itsenäisyyspuolue (esp. "Partido Independentista Puertorriqueño", PIP) on vuonna 1946 perustettu puertoricolainen puolue, joka ajaa Puerto Ricon itsenäistymistä Yhdysvalloista. Se on yksi kolmesta Puerto Ricon tärkeimmästä puolueista ja toiseksi vanhin rekisteröity puolue. Puoluetta johtaa Ruben Berrios.


title: Partido Independentista Puertorriqueño

text: Puolueen perusti Gilberto Concepción de Gracia tuntiessaan alun perin itsenäisyyttä ajaneen Partido Popular Democráticon pettäneen itsenäisyysliikkeen.


title: Partido Independentista Puertorriqueño

text: PIP:n tavoitteet ovat saanut moraalista tukea useilta kansainvälisiltä tahoilta, kuten Sosialistiselta internationaalilta, Kuubalta ja Panaman presidentti Martín Torrijosilta. Puerto Ricon itsenäisyyden kannattajiin kuuluu myös useita kansainvälisesti tunnettuja henkilöitä, kuten Nobel-palkittu kolumbialainen kirjailija Gabriel García Márquez.


title: Partido Independentista Puertorriqueño

text: PIP:n tunnuksena toimii vihreä lippu, jossa on valkoinen risti. Puolueelle lipun vihreä merkitsee toivoa itsenäisyydestä ja valkoinen risti uhrausta ja velvoitetta demokraattisesta puolueesta.


title: Berdigestjah

text: Berdigestjah () eli Berdjigesteex () on maalaiskunta ("nasleg") ja sen keskuskylä Gornyin ulusin (piirin) länsiosassa Sahan tasavallassa Venäjällä. Se sijaitsee Mattajoen rannalla 185 km tasavallan pääkaupungista Jakutskista länteen. Berdigestjah on Gornyin ulusin hallinnollinen keskus. Vuonna 2002 siellä oli 6 149 asukasta.


title: Berdigestjah

text: Berdjigestjahin naslegiin kuuluu keskuskylän lisäksi Mai-niminen kylä ().


title: Operaatio Keelhaul

text: Operatio Keelhaul oli brittiläisten ja yhdysvaltalaisten sotajoukkojen operaatio heti toisen maailmansodan jälkeen Euroopassa. Operaatiossa venäläiset pakotettiin palaamaan Neuvostoliittoon. Yhdysvalloissa operaatio Keelhaulista vastasi kenraali Dwight D. Eisenhower, josta tuli myöhemmin maan presidentti. Operaatio rikkoi Geneven vuoden 1929 sopimusta ja Yhdysvaltojen perinnettä poliittisena turvapaikkana ja johti ainakin kymmenien tuhansien kuolemaan. Suurimmat arviot kuolleista ovat miljoonia. Operaation nimi Keelhaul, suomeksi "kölihaalaus", viittaa brutaaliin tapaan rangaista merimiehiä vetämällä nämä köydellä laivan kölin alitse.


title: Operaatio Keelhaul

text: Länsiliittoutuneet ja Neuvostoliitto olivat sopineet Jaltan konferenssissa, että Neuvostoliiton kansalaiset, jotka löydettäisiin länsiliittoutuneiden hallitsemilta alueilta palautettaisiin Neuvostoliittoon. Myös saksalaisten vangitsemat sekä länsivaltojen haltuunsa saamat neuvostosotilaat sovittiin palautettaviksi. Britit ja yhdysvaltalaiset järjestivät operaatio Keelhaulin toteuttaakseen Jaltan konferenssissa sovitun palautuksen. Länsivallat eivät olleet asiassa vastahakoisia, vaikka tiesivät, mitä Neuvostoliitolle palautetuille kävisi: heitä kohdeltaisiin pettureina, ja rangaistus olisi hyvin ankara, usein kuolema. Vaikka Jaltan konferenssi edellytti vain kaikkien neuvostokansalaisten palautusta, britit ja yhdysvaltalaiset pyrkivät palauttamaan kaikki Neuvostoliiton hallitsemilta alueilta peräisin olevat.


title: Operaatio Keelhaul

text:
Sodan jälkeen Neuvostoliiton hallitsemilta alueilta pakeni lukuisia ihmisiä länteen. Joukko oli monenkirjavaa, oli muun muassa fasisteja, kansallissosialistien tukijoita, demokratian kannattajia, monarkisteja ja Venäjän sisällissodassa kommunisteja vastustaneita (esimerkiksi Venäjän valkoinen armeija) ja siviilejä. Pakolaisia tuli kymmenien tuhansien kokoisina joukkoina. Joukossa kasakoita oli noin 70 000, sillä monet kasakat olivat taistelleet Saksan puolella, ja nyt heitä vainottiin. Kasakoista noin 11 000 oli naisia ja lapsia.
Helmikuussa 1946 Yhdysvaltain 101. maahanlaskudivisioonan sotilaat kuljettivat Plattlingin kaupungissa Saksassa sijainneelta
vankileiriltä 3000 ns. Vlasovin armeijan sotilasta palautettavaksi junakuljetuksin Neuvostoliittoon, missä nämä joko teloitettiin tai suljettiin pakkotyöleireihin.


title: Operaatio Keelhaul

text: Neuvostoliittoon luovutettiin paljon sellaisia, joita ei olisi Jaltan sopimuksen mukaan tarvinnut luovuttaa. Esimerkiksi monet palautetut vallankumouksessa kommunisteja vastaan taistelleet valkoisen armeijan sotilaat eivät koskaan olleet Sosialististen neuvostotasavaltojen liiton kansalaisia.


title: Väinö Lassila

text: Väinö David Lassila (9. maaliskuuta 1896 Pori – 11. huhtikuuta 1939) oli anatomian professori ja Helsingin yliopiston anatomian laitoksen johtaja. Hän toimi myös Helsingin kaupungin kunnallissairaalan lääkärinä.


title: Väinö Lassila

text: Väinö Lassilan vanhemmat olivat lehtori David Lassila ja Elina Elisabeth Helander. Hän pääsi ylioppilaaksi 1914 ja valmistui lääketieteen kandidaatiksi 1917 sekä lääketieteen lisensiaatiksi ja lääketieteen ja kirurgian tohtoriksi 1922. Lassila oli Helsingin yliopiston anatomian laitoksella amanuenssina 1918–1921, ylimääräisenä assistenttina 1921–1924, vt. assistenttina 1924 ja vakinaisena assistenttina 1925–1927. Hän toimi anatomian vt. professorina 1928–1930 ja vakinaisena professorina sekä anatomian laitoksen johtajana vuodesta 1930 alkaen. Lassila oli myös Helsingin kaupungin kunnalliskodin lääkärinä vuodesta 1925 ja Lapinlahden keskuslaitoksen assistenttina 1922–1925. Hän piti lisäksi vuodesta 1922 alkaen yksityisvastaanottoa Helsingissä. Lassila oli Suomen Tiedeakatemian jäsen vuodesta 1930.


title: Väinö Lassila

text: Lassila arvioi vuonna 1923 saamelaiset todennäköisesti ”alempirotuisiksi”, mutta myöhemmin katui tätä ja tuli siihen tulokseen, rotuja ole ainakaan siinä mielessä, että ne voitaisiin asettaa paremmuusjärjestykseen. Lassila oli humanisti, ihmisoikeuksien ajaja ja rasismin vastustaja. Hän arvosteli 1930-luvun rotututkimusta, jonka mukaan rodut jaettiin paremmuusjärjestykseen, aikansa eläneeksi ja tieteelliseltä kannalta merkityksettömäksi. Hän oli myös todistamassa 1930-luvulla kohua herättäneessä Toivo Antikaisen oikeusjutussa Etsivän keskuspoliisin väitteitä vastaan, joiden mukaan Antikainen olisi paistanut ja syönyt niin kutsutuissa heimosodissa tappamiaan suomalaisia sotilaita. Lassilasta tuli kuolemanrangaistusta vastustaneen kansalaisliikkeen johtohahmo.


title: Väinö Lassila

text: Vuonna 1949 Ihmisoikeuksien säätiö perustettiin tukemaan ”ihmisoikeuksien puolustamista sekä demokraattisen valtiojärjestyksen ja kulttuurin säilyttämistä ja kehittämistä” sekä kunnioittamaan ”professori Väinö Lassila vainajan edustamia aatteita ja ihmisoikeuksia puolustaessaan henkensä menettäneiden muistoa”.


title: Hapansilakka

text: Hapansilakka () on Ruotsin Pohjanlahden rannikolta peräisin oleva ja siellä perinneruoan maineeseen noussut ruokalaji, joka sisältää käynyttä silakkaa suola-vesiliuoksessa. Ruotsissa tuotetta löytää jokaisesta hyvinvarustetusta marketista; muualla maailmassa sen ostomahdollisuudet ovat harvemmassa. Ruotsissa kumottiin vuonna 1998 pitkään voimassa ollut säännös, jonka mukaan vuoden ensimmäisiä hapansilakoita ei saanut panna myyntiin ennen elokuun kolmatta torstaita.


title: Hapansilakka

text: Tarinan mukaan ruokalaji keksittiin vahingossa, kun Ruotsi ja Lyypekin kaupunki olivat 1500-luvulla sodassa keskenään. Koska Lyypekki valvoi merta, tuontitavarasta kuten suolasta tuli pulaa. Sitä ei enää riittänyt tarpeeksi silakan, silloisen peruselintarvikkeen, säilömiseen. Aikoen säästää suolaa, joku laittoi silakkatynnyriin liian vähän suolaa. Silakka alkoi käydä tynnyrissä. Normaalisti pilaantuneeksi arveltu kala olisi heitetty pois, mutta koska ruoasta oli pulaa, se syötiin. Kaikkien yllätykseksi kala ei maistunutkaan pilaantuneelta vaan happamalta. Kala ei ollut tynnyreissä pilaantunut vaan hapantunut. Huhut tästä uudesta ruokalajista levisivät, ja koska suola oli hinnoissaan rauhankin aikana, vähävaraiset alkoivat yleisesti säilöä silakkaa hapattamalla erityisesti Pohjois-Ruotsissa, missä tuoretta ruokaa ei juuri ollut saatavilla.


title: Hapansilakka

text: Hapansilakka on säilykeruoka. Kaupassa se myydään aina metallipurkissa hapansilakan voimakkaan hajun takia. Hajun vuoksi hapansilakkaa pidetäänkin ulkoilmaruokana: haju ei lähde vaikkapa vaatteisiin tartuttuaan nopeasti pois, etenkään liemen jouduttua suoraan kosketukseen niiden kanssa.


title: Hapansilakka

text: Hapansilakkapurkki on syytä avata ulkona, sillä paine purkissa on kova, mikä aiheuttaa avattaessa voimakkaan nesteen pois tihkumisen. Sisätiloissa avattaessa purkin voi avata veden alla, jolloin neste purkautuu veteen.


title: Hapansilakka

text: Ruotsin kuningattaren Kristiinan hovilääkäri Andreas Sparman kirjoitti 1600-luvun puolenvälin tienoilla hapansilakan haisevan samalta kuin tuore uloste. Toisaalta 1700-luvulla elänyt kasvitieteilijä Carl von Linné ylisti sitä maasta taivaaseen ja tarjosi sille käyttökelpoisia reseptejä kirjoituksissaan. Ulkomailla asuvat ruotsalaiset sanovat usein kaipaavansa kotimaastaan kaikkein eniten juuri hapansilakkaa.


title: Hapansilakka

text: Hapansilakan ystäviä löytyy etenkin Ruotsista, jonne maaliskuussa 2005 avattiin myös maailman ensimmäinen hapansilakkamuseo "Fiskevistet", joka sijaitsee Pohjois-Ruotsissa Skeppsmalnin kalastajakylässä, noin 30 kilometriä Örnsköldsvikistä Skagsudde-majakan lähellä. Hapansilakkaa onkin pidetty esimerkiksi lipeäkalaan verrattavana joissain ihmisissä intohimoa ruokaa kohtaan herättävänä, mutta eroavaisuudet näiden nimenomaisten kalaruokien välillä ovat käytännöllisesti katsoen kuitenkin liian merkittävät tällaista luokittelua varten.


title: Hapansilakka

text: Suomea koskevan sukututkimuksen merkkiteoksessa "Sursillin suku" alkujaan suvun kantaisän, uumajalaisen suurtalonpojan Östen Sursillin liikanimenä esiintynyt sukunimi "Sursill" viittaa hapansilakkaan.


title: Hapansilakka

text: Hapansilakkaa varten pyydystettävä silakka kalastetaan aina keväisin parhaiden silakkaolosuhteiden aikaan. Silakan käyminen tapahtuu yleensä 1–2 kuukauden ajan tynnyreissä, minkä jälkeen käymisprosessi jatkuu metallisissa, yleensä läkkipeltisissä (tinattu rautapelti) purkeissa, joissa käymisen aiheuttamat kaasut ja paine aiheuttavat purkille hieman pullistuneen muodon. Tynnyrissä käymisen ja tinapurkissa tapahtuvan käymisen annetaan kestää yhteensä puolesta vuodesta jopa vuoteen, jonka jälkeen hapansilakka on valmis kaupan hyllylle – edelleen samassa metallipurkissa.


title: Hapansilakka

text: Hapansilakka valmistetaan anaerobisesti bakteerikäymisellä. Valmistaminen tapahtuu Halobacterium-bakteerilajin avulla fermentoimalla. Kala säilötään suolaliemeen niin, että sen osmoottinen paine estää mädättäjäbakteerien toiminnan, mutta Halobacterium-bakteerit alkavat pilkkoa kalan glykogeeniä pienemmiksi yhdisteiksi. Reaktiossa muodostuu rikkivetyä, joka haisee mädältä kananmunalta, propaanihappoa, joka antaa voimakkaan härskiintyneen hajun sekä butaanihappoa, joka antaa eltaantuneen voin kaltaisen hajun. Sen sijaan, koska mätänemistä ei tapahdu, proteiinit eivät dekomposoidu eivätkä hajoa oligopeptideiksi tai aminohapoiksi, ja kalan rakenne on hyvin kiinteä ja yhtenäinen.


title: Hapansilakka

text: Hapansilakka otetaan purkista pois kokonaisena (kaloja on yhdessä purkissa useita) ja leikellään palasiksi ruoka-annokseen. Kalan jäljellä olevat sisälmykset, mäti mukaan lukien, on syytä ottaa pois annoksesta.


title: Hapansilakka

text: Hapansilakkaa nautitaan perinteisesti keitettyjen perunoiden, sipulin ja rieskan tai muun lämpimän ohuen vaalean leivän kanssa. Leipä leikataan usein suurehkoiksi neliömäisiksi paloiksi, voidellaan, ja hapansilakka-annos lisukkeineen asetellaan leivän päälle. Kokonaisuus voidaan tämän jälkeen kääriä rullalle, minkä jälkeen se on valmis nautittavaksi.


title: Hapansilakka

text: Viimeistelyn annokselle antaa usein kermaviili, jonka rasvaisuus kuuluu osaksi annosta. Myös ranskankermaa voidaan käyttää annoksen lisukkeeksi kermaviilin korvikkeena.


title: Hapansilakka

text: Usein hapansilakka-annos nautitaan sen suolaisesta ja happamasta mausta johtuen kylmän maidon sekä snapsin kanssa. Myös olut on saanut suosiota ruokajuomana, vaikka hapansilakka ja olut yhdistelmänä saattaa aiheuttaa jälkikäteen ikäviä vatsanväänteitä hapansilakan käyneen koostumuksen ja oluen sisältämän hiilidioksidin vuoksi.


title: Hapansilakka

text: Huhtikuussa 2006 lukuisat suuret lentoyhtiöt, mukaan lukien British Airways ja Air France, kielsivät täysin hapansilakan tuonnin lentokoneisiinsa vedoten silakkapurkkien paineellisuuden aiheuttamaan räjähdysmahdollisuuteen ja näin ollen vaarallisuuteen. Tästä seurasi muun muassa hapansilakan myynnin lopettaminen Arlandan lentokentällä Tukholmassa.


title: Hapansilakka

text: Tuotantoyhtiöiden mukaan purkkien räjähdysmahdollisuutta ei ole, eikä epämiellyttävää hajua ole yksin pidetty riittävänä perusteluna lentokone- ja myyntikielloille.


title: Kemiönsaari

text: Kemiönsaari () on Suomen kunta Varsinais-Suomessa. Kunta syntyi Dragsfjärdin, Kemiön ja Västanfjärdin kuntaliitoksella vuonna 2009; sitä ennen vuonna 1969 oli Dragsfjärdiin liitetty Hiittinen. Kemiönsaaren kunta käsittää lähes koko Kemiönsaaren lukuun ottamatta saaren pohjoisosan Angelniemeä, joka on vuodesta 2009 ollut osa Salon kaupunkia, aikaisemmin Halikon kuntaa.


title: Kemiönsaari

text: Kemiönsaaressa asuu henkilöä, ja sen pinta-ala on  km², josta  km² on sisävesiä ja  km² merialueita. Väestötiheys on  asukasta/km². Kunta on kaksikielinen, ja  % sen asukkaista puhuu suomea ja  % ruotsia äidinkielenään.


title: Kemiönsaari

text: Kunnassa on 12 peruskoulua, joista kolme on suomenkielisiä ja yhdeksän ruotsinkielisiä.


title: Kemiönsaari

text: Saaristokunnan nähtävyyksiä ovat esimerkiksi Saaristomeren kansallispuisto, Sinisimpukan luontokeskus, Bengtskärin majakka, Amos Andersonin kesähuvilana toiminut Söderlångvikin kartano, Sagalundin museo ja Taalintehtaan ruukin alue. Kirkkorakennuksia on kunnassa Kemiön kirkko, Dragsfjärdin kirkko, Taalintehtaan kirkko, Västanfjärdin vanha kirkko, Västanfjärdin uusi kirkko, Hiittisten kirkko ja Vänön kappeli..


title: Kemiönsaari

text: Laajahko alue Skinnarvikissä saaren länsilaidalla on puolustusvoimien hallinnassa, ja pääsy sinne on luvanvaraista.


title: Kemiönsaari

text: Kemiönsaaren naapurikunnat ovat Salo, Raasepori, Hanko, Parainen ja Sauvo.


title: Kemiönsaari

text: Kemiönsaarella on runsaasti keskiaikaa edeltäviä muinaisraunioita. Keskiajalla alueelle saapui väestöä Ruotsin eri osista, jolloin alkuperäinen suomenkielinen väestö poistui tai pakeni paikalta. Tästä kertoo suomalaisperäisten paikannimien puuttuminen saaren keskiosista. Alueella on kuitenkin alun perin ollut suomalaista väestöä. Vaikka saarelta tunnetaan myöhempiä suomalaisia erisnimiä vuodelta 1378, on mahdollista että alkuperäisväestön ja tulokkaiden välillä on tapahtunut jonkinlainen konflikti, mikä johti suomenkielisen väestön poistumiseen alueelta. Toisaalta kylännimien Makila ("Maakylä") ja Kalkila ("Kalkkila") perusteella on ehdotettu, että Ruotsista tulleen muuttoliikkeen seurauksena myös uutta suomenkielistä väestöä olisi tullut saarelle Salon seudulta.


title: Kemiönsaari

text: Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.


title: Kemiönsaari

text: Vuoden 2017 lopussa Kemiönsaaressa oli 6 793 asukasta, joista 3 472 asui taajamissa, 3 263 haja-asutusalueilla ja 58 asukkaan asuinpaikan koordinaatit eivät olleet tiedossa. Taajama-aste lasketaan niistä asukkaista, joiden asuinpaikan koordinaatit ovat tiedossa; Kemiönsaaren taajama-aste on 51,6 %. Kemiönsaaren taajamaväestö jakautuu viiden eri taajaman kesken:


title: Kemiönsaari

text: Kunnan keskustaajama on lihavoitu.


title: Kemiönsaari

text: Vuoden 2018 aluejaon mukaan Kemiönsaaressa on seuraavat Suomen evankelis-luterilaisen kirkon seurakunnat:


title: Kemiönsaari

text: Suomen ortodoksisen kirkon seurakunnista Kemiönsaaren alueella toimii Turun ortodoksinen seurakunta.


title: Kemiönsaari

text: Seuraavassa luettelossa on mainittu historiallisella ajalla lakkautetut seurakunnat Kemiönsaaren kunnan nykyisellä alueella.


title: Kemiönsaari

text: Björkboda, Genböle, Dalen, Hammarsboda, Hasselbacken, Hertsböle, Kråkvik, Kulla, Kärra, Labbnäs, Lillfinnhova, Långnäs, Nordanå, Purunpää, Rosendal, Rövik, Skånpusten, Skinnarvik, Släts, Smedskulla, Storfinnhova, Stusnäs, Sunnanå, Söderby, Söderlångvik, Söglö, Taalintehdas (Dalsbruk), Tynglax, Ytterkulla, Ytterölmos, Överölmos


title: Kemiönsaari

text: Historiallisesta Ölmosin kylästä on muodostunut nykyiset Ytterölmosin, Överölmosin ja Hammarsbodan kylät.


title: Kemiönsaari

text: Bergö, Biskopsö, Bolax, Böle, Hiittinen (Hitis), Holma, Högsåra, Kakskiela (Kaxskäla), Kasnäs, Rosala, Stubbnäs, Tunhamn, Vänoxa, Vänö


title: Kemiönsaari

text: Albrektsböle, Berga, Bjensböle, Bogsböle, Branten, Brokärr, Båtkulla, Böle, Dalby, Dalkarlby, Degerdal, Ekniemi (Eknäs), Elmdal, Engelsby, Flugböle, Fröjdböle, Gammelby, Gräsböle, Gundby, Gästerby, Helgeboda, Hova, Hulta, Högmo, Kalkkila (Kalkila), Kaskärr, Kiila (Kila), Kirkonkylä (Kyrkoby), Koddböle, Koivuranta, Koustar, Kuggböle, Kvarnböle, Kårkulla, Labböle, Lamkulla, Lappdal, Lemnäs, Lillvik, Linnarnäs, Länsiniemi (Västerudden), Lövböle, Mainiemi (Majniemi), Makila, Mattböle, Mattkärr, Mjösund, Måsa, Nordvik, Norrlångvik, Norrsundvik, Orrnäs, Pajböle, Pederså, Pungböle, Påvalsby, Reku, Rugnola, Santasaari (Sandö), Skarpböle, Skoböle, Skog, Skogsböle, Skålböle, Skäggböle, Smedaböle, Smedsböle, Småland, Stenmo, Strömma, Suomenkulma (Finnudden), Syvälahti (Sjölax), Tavasttrona, Tjuda, Tolfsnäs, Torsböle, Trotby, Träskö, Vestlahti (Vestlax), Viksgård, Viksvidja, Villkärr, Vreta, Västankärr, Västermark, Östermark


title: Kemiönsaari

text: Billböle, Bredvik, Brännboda, Finsjö, Galtarby, Gräggnäs, Illo, Kobböle, Kyrkbacken, Misskärr, Nivelax, Norrlammala, Pörtsnäs, Sirnäs, Södersundvik, Söderlammala, Tappo, Östanå


title: Toivo Hukkinen

text: Toivo Aleksi Hukkinen (24. elokuuta 1891 Helsinki – 10. helmikuuta 1967) oli suomalainen lakimies, joka toimi Etsivän keskuspoliisin ensimmäisenä päällikkönä.


title: Toivo Hukkinen

text: Hukkinen suoritti oikeustutkinnon vuonna 1913 ja sai varatuomarin arvon 1916, jonka jälkeen hän työskenteli Viipurin läänin Uudenkirkon nimismiehenä 1917–1918. Hänet nimitettiin vasta perustetun Etsivän keskuspoliisin johtoon 13. elokuuta 1919. Hukkisen nimitys ei tyydyttänyt aktivistipiirejä, joiden mukaan hänellä ei ollut selvää käsitystä salaisen poliisin tehtävistä eikä toiminnasta. Hukkinen ehti olla virassa vain muutaman kuukauden, kunnes hänet korvasi aktivisteihin lukeutunut Ossian Holmström, joka astui virkaan 31. joulukuuta 1919. Tämän jälkeen hän työskenteli Kaarlo Castrénin asianajotoimistossa vuosina 1920–1940 ja oli myös sen toinen osakas vuodesta 1924 lähtien. Vuosina 1940–1961 Hukkinen oli tupakkatehdas Fennian apulaisjohtajana. Hän oli yksi Suomi-Kreikka Yhdistyksen perustajajäsenistä vuonna 1957.


title: Stadler Rail

text: Stadler Rail AG on sveitsiläinen teollisuuskonserni, jonka kotipaikka on Bussnang. Stadler valmistaa kiskokalustoa, kuten junia, raitiovaunuja ja vetureita. Konserniyhtiöillä on yhteensä 12 tuotantolaitosta Sveitsissä, Saksassa, Puolassa ja Valko-Venäjällä. Konserniyhtiöissä on yhteensä lähes 5 000 työntekijää, joista vajaat 3 000 Sveitsissä, pääosin Bussnangissa ja Thalissa.


title: Stadler Rail

text: Stadlerin junakalustoa on käytössä, tai tulossa käyttöön, 23 maassa.


title: Stadler Rail

text: Stadler on valmistanut Pääkaupunkiseudun Junakalusto Oy:n tilaamat, pääkaupunkiseudun lähijunaliikenteen käytössä olevat Stadler Flirt -junat, jotka ovat saaneet Suomessa kalustosarjatunnuksen Sm5.


title: Stadler Rail

text: Stadlerin sähköjunia (EMU) on ollut Virossa AS Eesti Liinirongidin eli Elronin käytössä vuodesta 2013 alkaen. Junia on tilattu kaikkiaan 18 kappaletta. Elron on tilannut myös 20 kappaletta Stadlerin dieseljunia (DMU), jotka ovat olleet kaupallisessa käytössä 1.1.2014 alkaen.


title: Stadler

text: Stadler voi tarkoittaa seuraavia:


title: Stadler Flirt

text: Stadler Flirt (, ) on Stadler Railin valmistama sähkömoottorikäyttöinen junayksikkö. Muun muassa suomalaisen Pääkaupunkiseudun Junakaluston tilaamat uudet Sm5-kaupunkijunat ovat Flirtejä. Stadler Flirt koostuu kahdesta junan päissä sijaitsevasta päätyvaunusta ja 0–4:stä päätyvaunujen välissä sijaitsevasta välivaunusta. Flirtille tunnusomaisia piirteitä ovat rakenteen keveys ja Jakobsin telit. Juna on suunniteltu keskipitkän ja lyhyen matkan liikennöintiin, mutta niitä on toimitettu hyvin erilaisiin käyttötarkoituksiin. Junia on käytössä useissa Euroopan maissa ja Afrikassa. Pääkaupunkiseudun junakalustoyhtiön lisätilaus Suomeen syksyllä 2014 nosti tilattujen Flirtien määrän yli tuhanteen junayksikköön.


title: Stadler Flirt

text: Algerian rautatiet SNTF hankki vuodesta 2008 alkaen yhteensä 64 kappaletta Flirt-junia Algerin lähiliikenteeseen. Junat ovat suurimmalle matkustajamäärälle suunnitellut Flirtit. Niissä on myös huomattavasti enemmän paikkoja seisoville matkustajille kuin muissa Flirteissa.Italiassa Flirtejä on toimitettu viidelle rautatieyhtiölle: Ferrovie del Garganolle, Ferrotramviaralle, Ferrovie Emilia Romagnalle, Sistemi Territoriali S.p.A:lle ja La Società Strutture Trasporto Alto Adige S.p.A:lle. Valle d'Aostan alue on tilannut ensimmäiset niin dieselillä kuin sähköllä toimivat Flirt3:t. Junien pituudet vaihtelevat FdG:n kolmivaunuisista STA:n kuusivaunuisiin. Italian Flirtit ovat ulkomitoiltaan standardia eurokokoa kuten naapurimaiden junat. Varustus vaihtelee yhtiöittäin väljästä lähiliikennejunasta tiheäpenkkisiin ja ensimmäisen luokan sisältäviin kaukojuniin.Norjan valtionrautatiet NSB on hankkinut 50 kappaletta Flirt-junia, joista 24 kappaletta on varusteltu kaukoliikenteeseen ja 26 kappaletta Oslon lähiliikenteeseen. NSB:n Flirtit ovat jatkokehitettyjä perusmallista ja poikkeavat rungon muodon osalta aiemmista junista. Junat ovat myös leveämpiä kuin Keski-Euroopassa liikennöivät. Norjalaiset ovat ensimmäiset 200 km/h nopeudelle toteutetut Flirtit.Puolassa kaksi raideliikenneoperaattoria, Koleje Mazowieckie ja Sleesian maakunta, ovat hankkineet Flirt-junien puolalaisiin oloihin muokattua versiota yhteensä 14 kappaletta. Puolalainen versio on mitoiltaan keskieurooppalainen perus-Flirt, mutta se on varustettu 3 kV virtajärjestelmällä ja valmistettu Puolassa olevalla Stadlerin tehtaalla. Uudempaa Flirt3:a Puolaan ovat tilanneet Łódzka Kolej Aglomeracyjna 20 kappaletta ja PKP Express 20 kappaletta. Łódzin junat ovat erittäin lyhyitä lähiliikennejunia ja PKP Expressin yksiköt pitkiä junia kaukoliikennevarustuksella.Hongkongista peräisin oleva MTR Express aloitti vuonna 2015 liikenteen Tukholman ja Göteborgin välillä. Liikennöintiä varten yhtiö tilasi kuusi kappaletta kaukoliikenteeseen muokattuja norjalaistyyppisiä Flirt Nordic -junia.Saksassa on eniten Flirtillä liikennöiviä rautatieoperaattoreita ja merkittävä osa toimituksista on mennyt Saksaan, joskin yksittäisillä yhtiöillä ei ole suuria määriä junia. Saksan Flirtit ovat käytännössä identtisiä sveitsiläisten kanssa. Vaunujen määrä vaihtelee kahdesta viiteen. Saksalaiset Flirtit ovat pääasiassa pidemmän kuin lähiliikenteen junia, joten 1 lk on tarjolla valtaosassa yksiköitä. Samasta syystä johtuen ovien määrä on vähäinen.Železnice Srbije tilasi vuonna 2013 21 kappaletta Flirtejä Belgradin lähiliikenteeseen. Serbialaiset Flirtit ovat muotoilultaan uudempaa mallia ja aloittivat liikennöinnin vuonna 2015. Näissä Flirteissä sisäänkäyntien lattian korkeus on laiturikorkeuden takia poikkeuksellinen 600 mm EU:ssa käytetyn 550 mm:n sijaan..Pääkaupunkiseudun junakalusto hankkii 81 kappaletta Flirt-junia HSL-alueen lähiliikennettä varten. Suomalaiset Flirtit ovat ensimmäisiä keskieurooppalaisesta mitoituksesta poikkeavia ja muiltakin ominaisuuksiltaan Suomen erikoisoloihin muokattuja.Ensimmäiset Flirtit toimitettiin vuonna 2004 Sveitsiin SBB-CFF-FFS:lle. SBB käyttää Flirttejä paikallisliikenteessä Zugin, Vaud’n ja Baselin seuduilla sekä Italian–Sveitsin raja-alueella Ticinossa ja Lombardiassa, Ranskan–Sveitsin raja-alueella ja Saksan puolella Wiesentalissa. Muita Flirtejä käyttäviä yhtiöitä ovat SOB, TRN ja TPF. Junien pituus on pääsääntöisesti neljä vaunua, mutta ovitus vaihtelee käyttötarkoituksen mukaan. Italiaan ja Ranskaan liikennöivissä junissa on tarvittavat kaksivirtajärjestelmät.Tšekkiläinen junaliikenneoperaattori LEO Express a.s. hankki viisi kappaletta Flirtejä kaukoliikennevarustuksella liikennöimään välillä Praha-Ostrava. Liikenne alkoi vuonna 2012. Junayksiköissä on kolme matkustusluokkaa, joka on Flirteissä harvinaisen paljon.Unkarilainen rautatieyhtiö MÁV hankki ensimmäiset 60 kappaletta Flirtejä lähiliikennekäyttöön Budapestistä lähteville linjoille vuosina 2007-2010. MÁV on myöhemmin tilannut junia lisää useaan otteeseen ja niitä on toimitettu myös Itävaltaan liikennöivälle GySEV-yhtiölle. Unkarin Flirt-kalusto tulee olemaan huomattavan suuri, 123 yksikköä. Unkarin Flirtit ovat kokoonpanoltaan tyypillisiä keskieurooppalaisia lähiliikennejunia.Maaliskuussa 2010 Valko-Venäjän rautatiet tilasi kymmenen nelivaunuista Flirt-junaa Minskin lähiliikenteeseen ja suurimpien kaupunkien väliseen IC-liikenteeseen. Tilaus sovittiin toimitettavaksi aikavälillä joulukuusta 2010 vuoden 2012 puoliväliin.. Flirteistä neljä yksikköä on varusteltu kaukoliikenteeseen ja kuusi yksikköä lähiliikenteeseen. Nämä Flirtit muistuttavat eniten Suomeen tilattuja.Sähköjunayksiköt


title: Stadler Flirt

text:
Huhtikuussa 2010 Elektriraudtee, nykyiseltä nimeltään Elron, ilmoitti tilaavansa 18 Flirt-junaa Tallinnan lähiliikenteeseen. Junista 12 kappaletta on kolmivaunuisia ja kuusi kappaletta nelivaunuisia. Ensimmäiset yksiköt tulivat käyttöön kesällä 2013. Dieseljunayksiköt
Viroon on toimitettu myös 20 kappaletta dieselkäyttöisiä Flirtejä. Junista 6 kappaletta on kaksivaunuisia, 8 kappaletta kolmivaunuisia ja 6 kappaletta nelivaunuisia. Junissa on ensimmäinen luokka toisin kuin sähköllä toimivissa yksiköissä. Viron diesel-Flirtit ovat tähän mennessä ainoat Flirt-yksiköt, joiden alkuperäinen käyttövoima ei ole sähkö. Dieselgeneraattorit ovat erillisessä yksikössä matkustajavaunujen välissä.Virolaiset Flirtit ovat leveimpiä Flirtejä. Kaikki Viron sisäinen matkustajajunaliikenne siirtyi Elronille ja hoidettavaksi Flirtillä 1.1.2014 alkaen.


title: Stadler Flirt

text: Stadler ja Texas Public Transportation Company (The T) ilmoittivat kesäkuussa 2015 kahdeksan diesel-Flirtin toimituksesta uudelle TEX-linjalle, joka yhdistää Dallasin ja Fort Worthin kaupungit käyttäen tavaraliikenteen ratoja. Flirtit ovat ensimmäinen toimitus läntiselle pallonpuoliskolle ja uudempaa Flirt3-tyyppiä. Rungot ja telit valmistetaan Sveitsissä, mutta kokoonpano tapahtuu Yhdysvalloissa Buy America Actin säännösten vuoksi.


title: Sm5

text: Sm5 on Stadler FLIRT-mallinen pääkaupunkiseudun lähiliikenteessä operoitava matalalattiainen sähkömoottorijuna. Sm5-junat on hankittu korvaamaan Sm1- ja Sm2-junat pää- ja rantaradan HSL-liikenteessä sekä liikennöimään uusilla pääkaupunkiseudun rataosuuksilla kuten Kehäradalla. Sm5-kaluston lisääntyessä kaikki Sm4-junat vapautuivat lyhyiltä kaupunkilinjoilta niille paremmin soveltuvaan pitkänmatkan liikenteeseen, ja uusilla junilla on jo alettu korvata vanhoja junia. Näistä Sm1-junat poistuivat kaupallisesta liikenteestä huhtikuussa 2016 ja Sm2-kalusto poistui HSL-liikenteen käytöstä koko Sm5-sarjan tultua liikenteeseen heinäkuussa 2017.


title: Sm5

text: Pääkaupunkiseudun junakalustoyhtiö solmi 31. lokakuuta 2006 sopimuksen sveitsiläisen Stadler Railin kanssa 32 nelivaunuisen Flirt-junan toimittamisesta. 4. lokakuuta 2011 tilauksen ilmoitettiin kasvavan 41 junayksikköön ja 10. syyskuuta 2014 edelleen 75 yksikköön. Marraskuussa 2015 päätettiin tilaukseen lisätä vielä toteutettava optio kuudesta lisäjunasta, joten Sm5-sarjan koko kasvaa lopulta 81 junayksikköön.


title: Sm5

text: Ensimmäiset kaksi junaa kuuluvat protosarjaan, jolle tehtiin laajoja teknisiä kokeita vuosina 2008–2009 ennen matkustajaliikenteen aloittamista. Ensimmäinen juna laivattiin Sörnäisten satamaan marraskuussa 2008. Toinen yksikkö laivattiin Vuosaaren satamaan. Loput junat laivataan Turun satamaan. Junat kootaan Turun satamassa ja vedetään Dv12-dieselveturilla Ilmalan varikolle. Sm5:n värit ovat vihreä, sininen, valkoinen ja tummanharmaa, kuitenkin uusien Sm5-junien värit ovat violetti, valkoinen ja tummanharmaa.


title: Sm5

text: Ensimmäinen Sm5-yksikkö aloitti liikennöinnin A- ja M-junana 18. marraskuuta 2009. Toinen juna aloitti liikennöinnin 13. joulukuuta, jolloin junat alkoivat liikennöidä myös viikonloppuisin K-, I- ja N-tunnuksin. Nykyään junat liikkuvat myös Kauklahteen ja Kirkkonummelle. Kolmas juna tuli liikenteeseen joulukuussa 2010. Ensimmäisen sarjan 41 junaa saatiin liikenteeseen kevääksi 2015 ja tammikuussa 2016 Suomeen saapui junayksikkö 42, ensimmäinen toisesta tilauserästä. Koko sarjan odotetaan olevan käytössä kesällä 2017.


title: Sm5

text: Sm5-junat on valmistettu Stadler Railin tytäryhtiö Stadler Bussnang AG:n tehtaalla Bussnangissa, Sveitsissä. Sähköjärjestelmät kaikkiin yksiköihin on valmistanut Traktionssysteme Austria GmbH Neudorfissa, Itävallassa. Matalalattiaisessa Flirt-junassa on koko nelivaunuisen junan mittainen yhtenäinen läpikäveltävä matkustamo. Ilmajousitetun junan kori on alumiinia. Junan huippunopeus on 160 km/h. Sm5-junayksiköt pystyvät liikennöimään radoilla, joilla pituuskaltevuus on jopa 35 promillea. Tällaisia ratoja ovat esimerkiksi Kehärata sekä suunnitteilla oleva Pisararata, joissa liikennöinti toteutetaan Sm5-junilla.


title: Staffan Bruun

text: Staffan Felix Bruun (8. marraskuuta 1955 Helsinki) on suomalainen ruotsinkielinen kirjailija ja toimittaja.


title: Staffan Bruun

text: Bruun opiskeli Svenska social- och kommunalhögskolanissa 1975–1977. Hän työskenteli toimittajana Yleisradiossa 1977–1978 ja Ruotsissa Fagersta-Postenissa 1978–1979. Bruun oli Aftonbladetin Suomen kirjeenvaihtaja 1980–1995 ja Expressenin kirjeenvaihtaja 1997–2003. Hän on ollut Hufvudstadsbladetin toimittaja vuodesta 1980 ollen lehden toimituspäällikkö vuosina 1995–1997.


title: Staffan Bruun

text: Bruun on tehnyt Stefan Lundbergin kanssa radio-ohjelmia "Fria ord" (1987–1995) ja "Fritt fram" (1997–). Hän oli myös tekemässä kuusiosaista televisiosarjaa "Vill ni se på stjärnor?" (1993–1995) ja nelisosaista "Stella Polaris" -jännityssarjaa Mats Långbackan kanssa vuonna 2000. Vuosina 1987–1991 Bruun oli Finlands svenska publicistförbundin puheenjohtaja. Hän sai vuonna 1997 Tutkivan journalismin yhdistyksen myöntämän Lumilapio-palkinnon ja vuonna 2009 suomenruotsalaisen Topeliuspriset-journalistipalkinnon.


title: Staffan Bruun

text: Kirjailijana Bruun on tullut tunnetuksi Burt Kobbat -rikoskirjasarjastaan. Sen ensimmäinen osa "Club Domina, Helsinki" ilmestyi vuonna 1992. Burt Kobbat -kirjat sijoittuvat julkaisuhetkestä katsoen lähitulevaisuuteen.


title: Staffan Bruun

text: Bruun asuu Helsingissä ja kesäisin Föglössä Ahvenanmaalla. Hän on naimisissa ja hänellä on kolme lasta. Sosiologi Kettil Bruun on Staffan Bruunin isä.


title: Shooter

text: Shooter (televisioesityksessä "Shooter – takaa-ajettu") on vuonna 2007 valmistunut toimintatrilleri. Elokuvan on ohjannut Antoine Fuqua ja pääosassa on Mark Wahlberg.


title: Shooter

text:
Elokuva kertoo merijalkaväen tarkka-ampujasta nimeltä Bobby Lee Swagger, joka on suorittamassa tehtävää parinsa ja parhaan ystävänsä Donnie Fennin kanssa. Heidät kuitenkin hylätään kesken tehtävän ja jätetään kymmenien vihollisten ja yhden helikopterin maalitauluiksi.
Donnie saa surmansa ja Swagger vetäytyy asumaan erämökkiinsä koiransa Samin kanssa kauas asutuksesta.


title: Shooter

text:
Kolmen vuoden päästä eversti Isaac Johnson kuitenkin lähestyy Swaggeria riskialttiilla tehtävällä.
Swagger päättää vielä kerran palvella maatansa, kuullessaan että presidentti aiotaan murhata. Mutta jokin menee vakavasti pieleen ja Swagger lavastetaan syylliseksi presidentin murhausyrityksestä. Niinpä hänen täytyy selvittää oikean murhaajan henkilöllisyys ja sen kuka lavasti hänet syylliseksi. Avuksensa Swagger saa aloittelevan FBI-agentin Nicholas Memphisin ja Sarahin joka on aiemmassa tehtävässä kuolleen Donnie Fennin vaimo.


title: Black Sheep – musta lammas

text: Musta lammas () on vuonna 2007 ensi-iltansa saanut mustakauhukomedia. Elokuvan on ohjannut Jonathan King ja pääosissa ovat Nathan Meister ja Tammy Davis.


title: Black Sheep – musta lammas

text: Elokuva kertoo Henry Oldfieldista joka kärsii vakavasta lammasfobiasta. Henry palaa Uuteen-Seelantiin sukunsa omistamalle suurelle lammasfarmille. Henryn on tarkoitus ostaa veljensä Angus ulos ja hoitaa farmia itse. Mutta Henry ei tiedä veljensä laboratoriosta, jossa manipuloidaan lampaiden geenejä.


title: Black Sheep – musta lammas

text: Yllättäen farmille iskee pari ympäristöaktivistia ja päästää yhden mutanttilampaan vapaaksi. Yksikin purema aiheuttaa tartunnan, oli uhri ihminen tai eläin...


title: Grindhouse: Death Proof

text: Grindhouse: Death Proof on vuonna 2007 tehty humoristinen toiminta/kauhuelokuva. Yhdysvalloissa Quentin Tarantinon "Death Proof" ja Robert Rodriguezin "" julkaistaan yhtenä pitkänä kahden elokuvan yhdistelmänä nimellä "Grindhouse", mutta Suomessa ja muualla Euroopassa nämä elokuvat nähdään erikseen. "Death Proofin" ohjasi Quentin Tarantino, ja pääosissa nähdään mm. Kurt Russell ja Rosario Dawson.


title: Grindhouse: Death Proof

text: Elokuvassa nähdään Robert Rodriguezin ohjaamasta ja Tarantinon käsikirjoittamasta "Hämärästä aamunkoittoon" -elokuvasta, sekä Tarantinon aiemmasta "" -elokuvasta tuttu sheriffi Earl McGraw poikansa ("Son number one") kera. Sheriffi McGrawn roolihahmo nähtiin myös Robert Rodriguezin ohjaamassa "Death Proofin" sisarelokuvassa "".


title: Grindhouse: Death Proof

text: Elokuva sisältää myös muita viittauksia "Kill Bill" -elokuviin. Molempien "Grindhouse" -elokuvien alku, jossa pinkillä pohjavärillä ruutuun ilmestyvä teksti, jossa esitellään illan elokuva, on sama, kuin mitä käytettiin "Kill Bill: Volume 1:n" alussa. Kimin keltainen auto mustilla raidoilla on viittaus "Kill Bill" -elokuvan päähahmon Beatrix Kiddon keltamustaan asuun. "Death Proofin" leikkaamattomassa versiossa Abernathyn puhelimen soittoäänenä on elokuvan "Twisted Nerve" tunnussävel, jota "Kill Bill" -elokuvan hahmo Elle Driver viheltää valmistautuessaan Beatrix Kiddon murhaan.


title: Grindhouse: Death Proof

text: Stuntman Miken hahmolla viitataan muutamissa kohdissa Burt Reynoldsiin. Esimerkiksi Jungle Julia kutsuu Mikea "Stunttimies Burtiksi" ja "Cannonball Runiksi", ja Sheriffi McGraw puolestaan nimittää Mikea "Hooperiksi". "Kanuunankuularalli" ja "Hooper" ovat molemmat Reynoldsin tähdittämiä elokuvia ja "Hopperissa" hän esittää stunttimiestä. Toinen viittaus tulee, kun Dov laulaa lyhyen pätkän Reynoldsin "Konna ja Koukku" -elokuvan tunnusmusiikkia pilkatessaan Mikea.


title: Grindhouse: Planet Terror

text: Grindhouse: Planet Terror on vuonna 2007 ensi-iltansa saanut kauhu/toimintaelokuva, jonka ohjasi Robert Rodriguez. Yhdysvalloissa "Planet Terror" ja Quentin Tarantinon "" julkaistiin yhtenä pitkänä kahden elokuvan yhdistelmänä nimellä "Grindhouse", mutta Euroopassa nämä elokuvat nähtiin erikseen. Syynä tähän oli huono menestys Amerikan teattereissa, josta syytettiin "Grindhousen" kolmetuntista kestoa.


title: Grindhouse: Planet Terror

text: Tarantinon ja Rodriguezin tavoitteena oli tehdä elokuva, joka vastaisi 70-luvun "Grindhouse"-elokuvanäytäntöjä (siitä nimi). Näytännöissä esitettiin eksploitaatio-filmejä, joiden kuvanauha oli kulunutta johtuen kaupungista kaupunkiin kiertävistä kopioista. Luonnollisesti elokuvaelämykseen kuuluivat ohjaajien mukaan trailerit, joita esitettiin elokuvien välissä ja siksi ne on mainittu osana juoniselostusta.


title: Grindhouse: Planet Terror

text: Ennen elokuvan alkua esitetään traileri elokuvaan "Machete", jota ei pitänyt alkuperäisten suunnitelmien mukaan tehdä.


title: Grindhouse: Planet Terror

text: "Planet Terror" alkaa, kun sotilaat saapuvat tekemään kauppaa myrkkykaasusta, joka kahakan takia vapautuu ilmaan. Kaasu muuttaa kaikki tartuntaherkät ihmiset zombeiksi, mutta jättää tartunnalle immuunit ihmiset normaaleiksi. Siirrytään seuraamaan tarinan päähenkilöitä Cherry Darlingia ja Wrayta, jotka tapaavat pitkän eron jälkeen grilliruokalassa. Cherry on ammatiltaan Go-Go-tanssija ja Wray omistaa romuttamon. Tällä välin zombiet alkavat ilmaantua ja ensimmäiset uhrit tuodaan sairaalaan, jossa William ja Dakota Block yrittävät hoitaa heitä. Yksi uhreista on Dakotan entinen rakastajatar, mikä saa Williamin epäilemään, että suhde jatkuu edelleen.


title: Grindhouse: Planet Terror

text: Cherry ja El Wray lähtevät grilliltä kuorma-autolla, mutta ajavat metsään väistäessään zombieja. Zombiet vievät Cherryn toisen jalan. El Wray kiidättää Cherryn sairaalaan ja joutuu itse poliisiasemalle, sheriffin vanhojen kaunojen takia. Sairaalassa potilaat alkavat muuttua zombeiksi. Toiminnan tuoksinassa Wray pakenee poliisiasemalta ja palaa sairaalaan hakemaan Cherryä. Nopeuttaakseen pakoaan Wray antaa Cherrylle jalan korvikkeeksi pöydän vastaavan.


title: Grindhouse: Planet Terror

text: Samaan aikaan herra Block epäilee vaimonsa pettävän häntä ja käyttää tämän omia anestesialääkkeitä puuduttaakseen hänet ja saadakseen haltuunsa tämän puhelimen. Blockin epäilys paljastuu todeksi, mutta hän ei ehdi tappaa Dakotaa uusien tartuntapausten takia. Dakota onnistuu vaivalloisesti pakenemaan sairaalasta, vaikka hänen kätensä ovatkin puutuneet. Block ei ole yhtä onnekas, sillä hän saa tartunnan. Dakota käy hakemassa poikansa kotoaan ja pakenee hulluja lapsenvahti kaksosia (lopputeksteissä "Crazy Babysitter Twins") jotka yrittävät tappaa hänet. Dakota ajaa isänsä luokse, joka on kaupungin poliisipäällikkö, mutta poika ampuu itsensä vahingossa ja kuolee. Dakota pääsee turvaan isänsä kotiin.


title: Grindhouse: Planet Terror

text: Tällävälin eloonjääneet poliisit, Cherry ja Wray ovat kokoontuneet takaisin grillille. Paljastuu, että Wray oli aikeissa kosia Cherrya ennen heidän eroaan ja he tekevät sovinnon. Kesken kaiken filmi syttyy palamaan ja ""katkeaa"".


title: Grindhouse: Planet Terror

text: Kun filmi käynnistyy uudelleen, on grillin ympärys tulessa ja Sheriffi on saanut osuman oman miehen aseesta. Wray on paljastunut CIA:n agentiksi, joka tunnetaan nimellä "El Wray". Dakota, poliisipäällikkö, kaksi hullua lapsenvahtia ja strippiklubin omistaja ovat saapuneet grillille, ja he päättävät El Wrayn johdolla yrittää pakoa Meksikoon. Pako jää kuitenkin lyhyeksi, kun myrkkykaasua alun perin ostamaan tulleet sotilaat sotilaat ensin pelastavat heidät zombieilta ja sitten ottavat heidät vangeiksi.


title: Grindhouse: Planet Terror

text: Sotilaat kuljettavat heidät armeijan tukikohtaan. Siellä paljastuu, että armeija haluaa kaasun, koska he muuttuvat itse zombieiksi ilman sitä. He saivat ensimmäisen annoksen kaasua Afganistanissa kohdattuaan ja tapettuaan Osama Bin Ladenin paikassa, jossa heidän ei kuulunut olla. Sotilas yrittää raiskata Cherryn, joka kuitenkin puolustautuu ja tappaa sotilaan. Myös El Wray onnistuu pakenemaan ja laittaa Cherryn uudeksi jalaksi Rynnäkkökiväärin.


title: Grindhouse: Planet Terror

text: Joukkio pakenee kohti helikoptereita ja El Wray saa surmansa. Muut pääsevät kuitenkin pakoon ja matkaavat helikopterilla Meksikoon. Epilogissa ihmisten viimeinen rintama on pystyssä Meksikon rannikolla. Elokuva päättyy kuvaan Cherrystä, joka on synnyttänyt El Wrayn lapsen.


title: Verkkovirsikirja

text: Verkkovirsikirja on Suomen evankelis-luterilaisen kirkon verkkopalvelu, on mahdollisuus etsiä kirkon virsiä tekstin, numeron, teeman, säveltäjän tai sanoittajan nimen sekä raamatunkohdan tai virsikirjaan liittämisvuoden mukaan. Evankelisluterilaisen kirkon www-sivuilla toimiva palvelu avattiin 2006.


title: Verkkovirsikirja

text: Verkkovirsikirja on laaja tietopankki. Siitä saa tietoa yksittäisen virren syntyprosessista ja virsikirjan vaiheista. Virrestä voi olla linkki kirkkovuoden kohtaan tai myös Sibelius-Akatemian vanhoihin nuottikäsikirjoituksiin, joka esittelee varhaisimpia Suomessa muistiinkirjoitettuja versioita sävelmästä.


title: Verkkovirsikirja

text: Suvivirsi on verkkovirsikirjan suosituin virsi. Toisena suosikkilistalla on häävirsi numero 822 ”Se tuntee onnen syvän” ja kolmantena lastenvirsi 492 ”Ystävä sä lapsien”. Lista on koottu ha’uista, jotka tehtiin 2007 toukokuun lopusta kesäkuun puoliväliin ulottuvalla ajanjaksolla. Tänä aikana verkkovirsikirjan sivuilla on käyty 5 400 kertaa ja eri sivuja avattu 42 500 kertaa.


title: Verkkovirsikirja

text: Suosituimmat virret (tehty eniten hakuja touko-kesäkuussa 2007 ) 21. kesäkuuta 2007:


title: Godtfred Kirk Christiansen

text: Godtfred Kirk Christiansen (8. heinäkuuta 1920 – 13. heinäkuuta 1995) oli tanskalaisen puusepän Ole Kirk Christiansenin poika. Hänet tunnetaan Lego-palikan keksimisestä.


title: Godtfred Kirk Christiansen

text: Äitinsä kuoltua vuonna 1932 kaksitoistavuotias Godtfred jäi kolmen veljensä kanssa isänsä Olen hoteisiin. Hän siirtyi työskentelemään isänsä puuverstaaseen. Vuonna 1937 hän alkoi rakentaa omia mallejaan.


title: Godtfred Kirk Christiansen

text: Godtfred Kirk Christiansen oli isänsä Ole Kirk Christiansenin seuraaja LEGO-yrityksen johdossa. Hän patentoi toisiinsa kiinnittyvät muovipalikat vuonna 1958.


title: Taiderock

text: Taiderock () on termi, jota käytetään joskus kuvailemaan rockmusiikkia, jolle ovat luonteenomaisia kunnianhimoiset tai avantgardistiset sanoitusaiheet sekä melodiset, harmoniset tai rytmilliset kokeilut. Usein nämä kokeilut ulottuvat modernin populaarimusiikin peruskaavojen ja tyylilajien ulkopuolelle, kohti jazzin, klassisen musiikin, maailmanmusiikin tai kokeellisen avantgarden vaikutteita.


title: Taiderock

text: Taiderock on käsitteenä toisinaan yhdistetty 1970-luvulla valtavirtaan nousseisiin progressiivisen rockin yhtyeisiin, mutta nykyään termejä käytetään yleensä eri merkityksissä. Progressiivinen rock vakiintui lopulta nimitykseksi rockmusiikin erityiselle lajityypille, kun taas taiderock säilyi laajempana, subjektiivisempana ja vaikeammin luokiteltavana käsitteenä.


title: Taiderock

text: Taiderockin yhteydessä mainitaan usein Roxy Music, David Bowie, Steve Harley & Cockney Rebel sekä Sparks. Bowie toi lavaesiintymisiinsä teatterielementtejä kun taas Roxy Music loi tietoisen glamour-tyylin. Brian Enon vaikutuksesta musiikissa oli alkuaikoina kokeiluja elektronisella musiikilla. Sparks ja Cockney Rebel käyttivät absurdeja ja nokkelia sanoituksia jokapäiväisiltä näyttävistä aiheista.


title: Kuntalaki

text: Kuntalaki on Suomen kuntien toimintaa säätelevä laki vuodelta 2015. Laki tuli voimaan 1.5.2015 ja korvasi edellisen vuonna 1995 voimaan tulleen kuntalain. Suurta osaa uuden lain säännöksistä alettiin kuitenkin soveltaa uuden kuntavaalikauden alkaessa 1.6.2017. Kyseessä on yleislaki, joka koskee kunnan hallinnon ja talouden järjestämistä. Laissa säädetään muun muuassa kunnan tehtävistä, valtuustosta ja kunnan muista toimielimistä, asukkaiden osallistumis- ja vaikuttamismahdollisuuksista, kunnan päätöksenteosta ja hallinnosta, kunnan taloudesta sekä muutoksenhausta kunnan viranomaisten päätöksiin.


title: Kuntalaki

text: Kuntia koskevat lait on seuraavassa lueteltu vanhimmasta laista vuodelta 1865 uusimpaan lakiin vuodelta 2015. Tämän osion lähteenä on käytetty Suomen säädöskokoelman ja sen edeltäjän Suomen asetuskokoelman vuosittain julkaistavia säädösniteitä. Säädöksen numero ohjaa tarkempaan lähteeseen.


title: Kobie Coetsee

text: Hendrik Jacobus "Kobie" Coetsee (19. huhtikuuta 1931 Ladybrand, Oranjen vapaavaltion provinssi – 29. heinäkuuta 2000 Bloemfontein) oli Etelä-Afrikan oikeus-, poliisi- ja vankilaministeri vuosina 1980–1994. Coetsee oli ensimmäinen apartheid-hallinnon ministeri, joka tapasi vankilassa olleen Nelson Mandelan vuonna 1985 ja kuului vuonna 1988 perustettuun ryhmään, joka neuvotteli Mandelan kanssa ja raportoi neuvotteluista presidentti P. W. Bothalle. Coetsee toimi maan ensimmäisen apartheidin jälkeisen senaatin puheenjohtajana vuosina 1994–97.


title: Perfect Stranger – vaara verkossa

text: Perfect Stranger – vaara verkossa () on vuonna 2007 ensi-iltansa saanut jännityselokuva, jonka on ohjannut James Foley. Elokuvan pääosissa ovat Halle Berry ja Bruce Willis.


title: Perfect Stranger – vaara verkossa

text: Elokuva kertoo toimittaja Rowena Pricesta. Hänen hyvä ystävänsä on hiljattain murhattu, ja tutkiessaan tapausta hän saa selville, että murha saattaa liittyä jotenkin mainospomoon Harrison Hilliin. Rowena ottaa itselleen peitenimen, Katherine, ja ujuttautuu töihin Harrisonin toimistoon. Rowenan tutkimukset käyvät vielä vaarallisemmiksi, kun hän aloittaa nettisuhteen Harrisonin kanssa nimellä Veronica. Kauhukseen Rowena kuitenkin huomaa ettei ole ainoa, joka on muuttanut identiteettiään.


title: Irezumi

text:
Irezumi oli Japanissa feodaaliajalla tuomitulle rikolliselle tehty rangaistustatuointi. Tatuointi rangaistustoimena koski niin miehiä kuin naisia ja jopa yhdeksänvuotiaita on tiedetty tatuoidun irezumi-tatuoinneilla.. Irezumi-tatuoinnit olivat yleensä erilaisia käsivarren ympäröiviä viivoja tai leveitä janoja, joiden muoto oli tarkasti määrätty eri rikoksille. Näin asiantunteva henkilö saattoi heti käsivarren tatuoinnista lukea pahantekijän rikoshistorian ja asiaatuntematonkin näki heti, että kyse oli tuomitusta ja rangaistusta rikollisesta. Myös kanji-merkkejä "paha" tai "koira" käytettiin yleisesti. Tavallisin irezumi oli tatuoida kaksi leveää nauhaa tuomitun rikollisen vasempaan kyynärvarteen.
Irezumi-rangaistustatuointi antoi kantajalleen pysyvän rikollisen leiman ja johti usein tatuoidun ajautumiseen japanilaisen yhteiskunnan ulkopuolelle, kokopäiväiseksi rikolliseksi.


title: Hubble Ultra Deep Field

text: Hubble Ultra Deep Field (lyh. HUDF) on galaksienvälistä avaruutta esittävä kuva, joka otettiin avaruusteleskooppi Hubblella 3. syyskuuta 2003 ja 16. tammikuuta 2004 välisenä aikana. Kuvan himmeimmät kohteet ovat kaukaisia galakseja, joista tuleva säteily on punasiirtynyt voimakkaasti (suurin kuvasta mitattu galaksin punasiirtymä on 5,8) ja näkyvät siksi syvän punaisina. Etäisimpien kohteiden punasiirtymien perusteella voidaan sanoa, että kuvassa näkyy avaruutta noin 13 miljardin valovuoden matkalta, mikä tekee siitä syvimmälle maailmankaikkeuteen näkevän optisen alueen kuvan maailmassa.


title: Hubble Ultra Deep Field

text: Kuva on otettu Sulatusuunin tähdistön alueelta kohdasta, jossa ei ole juuri Linnunradan tähtiä ja jossa on siksi hyvä näkyvyys galaksienväliseen avaruuteen. Kuvan epookin 2 000,0 mukainen rektaskensio on 3 h 32 m 40,0 s ja deklinaatio −27° 47' 29". Kuvan sivun pituus vastaa 1/10 Kuun säteestä ja siinä näkyvän taivaan alueen pinta-ala on 11,5 neliökaariminuuttia.


title: Hubble Ultra Deep Field

text: Hubble Ultra Deep Field on muodostettu kahdella Hubble-teleskoopin kameralla (ACS ja NICMOS) otetuista yhteensä 800 erillisestä valotuksesta, joiden saamiseksi kuvassa näkyvää taivaan aluetta valotettiin yhteensä 15,8 vuorokautta. Kuvan ottamisen aikana avaruusteleskooppi ehti kiertää Maan 412 kertaa.


title: Hubble Ultra Deep Field

text: Hubble Ultra Deep Fieldin tieteellinen arvo liittyy ennen kaikkea galaksien evoluution tutkimukseen. Kuvassa näkyy suuri joukko eri värisiä ja muotoisia galakseja universumin eri ikäkausilta ja se tarjoaa yli 10 000 galaksin otoksellaan poikkeuksellisen hedelmällistä materiaalia varhaisten galaksien tutkimukselle. Samalla se tarjoaa myös materiaalia tähtien kehityksen tutkimukselle, sillä kuvassa näkyy runsaasti erilaisen metallisuuden galakseja. Suurin kuvaan liittynyt yllätys oli erittäin massiivisten galaksien (tunnetaan nimellä "Big Babies") esiintyminen jo hyvin pian alkuräjähdyksen jälkeen, vain muutamien satojen miljoonien vuosien ikäisessä maailmankaikkeudessa. Kuvasta löydetty galaksi, joka tunnetaan nimellä HUDF-JD2, on ollut sittemmin intensiivisen tutkimuksen kohteena ja tarjoaa äärimmäisen nopealla tähdenmuodostuksellaan mielenkiintoisen haasteen vallitseville galaksien muodostumisen teorioille.


title: Myotiliini

text: Myotiliini on proteiini, jota on poikkijuovaisessa lihaskudoksessa ja sydänlihaskudoksessa. Mutaatiot myotiliinigeenissä saattavat aiheuttaa lihassurkastumasairauksia.


title: Myotiliini

text:
Myotiliini on lihaksen niin kutsutuissa  Z-levyissä sijaitseva proteiini, joka toimii omalta osaltaan lihaksen sarkomeerien rakenteen säilyttäjänä ja organisoijana. Myotiliinin poisto johtaa sarkomeerin rakenteen tuhoutumiseen. Myotiliini sitoutuu alfa-aktiniiniin, joka puolestaan on tärkeä aktiinisäikeitä järjestyksessä pitävä proteiini. Lisäksi myotiliini sitoutuu filamiini C:hen, F-aktiiniin ja FATZ-nimiseen proteiiniin.
Myotiliinimutaatiot aiheuttavat erilaisia lihassairauksia. Tällaisia ovat esimerkiksi erilaiset lihasdystrofiat, kuten Limb-girdle –tyyppinen dystrofia, jotka johtavat lihasten surkastumiseen. Lihassurkastumia aiheuttavat virheellisen myotiliinin lisäksi myös mutaatiot monissa muissa lihasproteiinien geeneissä.


title: Myotiliini

text: Myotiliiniproteiinista on tunnistettu kaksi samanlaista proteiinidomeenia. Nämä domeenit kuuluvat immunoglobuliinin kaltaisiin domeeneihin (). Immunoglobuliinin kaltaiset domeenit toimivat yleensä proteiinien vuorovaikutusten välikäsinä, joten nämä domeenit saattavat mahdollistaa myotiliinin sitoutumisen moniin lihassolun proteiineihin. Myotiliini ei kuitenkaan sitoudu alfa-aktiniiniin näiden domeenien kohdalta.


title: Myotiliini

text: Myotiliinin immunoglobuliinin kaltaiset domeenit muistuttavat läheisesti toisen lihasproteiinin, jättimäisen titiinin domeeneja. Myotiliini onkin saanut nimensä titiiniä muistuttavasta rakenteestaan ().


title: Myotiliini

text: Myotiliini kuuluu proteiiniperheeseen, jonka muilla jäsenillä, palladiinilla ja myopalladiinilla, on myös immunoglobuliinin kaltaiset domeenit. Myotiliinin kolmiulotteista rakennetta ei ole selvitetty (26.7.2007).


title: Myotiliini

text: Myotiliinigeeni sijaitsee kromosomistossa kohdassa 5q31. Geenin koko on alle 20 000 emäsparia ilman promoottorialuetta. Geeni sisältää 10 eksonia, joista ensimmäistä ja samalla pienintä ei transloida.


title: Paranoia (vuoden 2007 elokuva)

text: Paranoia ("Disturbia") on D. J. Caruson ohjaama jännityselokuva, joka sai ensi-iltansa vuonna 2007. Elokuvan pääosissa ovat Shia LaBeouf ja Sarah Roemer. Se palkittiin vuonna 2007 muun muassa Teen Choice -palkinnolla parhaana kauhu- tai jännityselokuvana, minkä lisäksi Shia LaBeouf palkittiin parhaana elokuvanäyttelijänä ja läpimurtonsa tehneenä näyttelijänä.


title: Paranoia (vuoden 2007 elokuva)

text: Elokuva kertoo Kalesta, joka on tuomioistuimen määräämässä kotiarestissa kolmen kuukauden ajan. Jos hän astuu askeleenkin pois pihapiiristään, hän joutuu viettämään seuraavat kolme kuukautta vankilassa. Tämän seurauksena Kale viettää päivänsä pelaten videopelejä, surffaten netissä, syöden roskaruokaa ja katsoen televisiota. Mutta ei Kale suinkaan vietä normaalia elämää, sillä hänen isänsä kuoli auto-onnettomuudessa ja Kale syyttää siitä itseään. Tämä trauma aiheuttaa pitkäkestoisia psykologisia vaikutuksia Kalen elämässä. Yksi Kalen mielipuuhista on tiirailla kiikareilla naapureita, erityisesti juuri naapuriin muuttanutta kaunista Ashleytä. Ashleyn huomatessa Kalen jokapäiväiset tiirailut hänkin kiinnostuu naapurien vakoilusta ja aloittaa Kalen kanssa yhteisen ”harrastuksen”. Kalen ja Ashleyn tarkkaillessa naapurissa asuvaa miestä he alkavat epäillä, että tämä on sarjamurhaaja.


title: Toivo Lyy

text: Otto Toivo Lyy (vuoteen 1930 Mähönen; 20. huhtikuuta 1898 Joensuu – 27. heinäkuuta 1976 Naantali) oli suomalainen runoilija ja kääntäjä.


title: Toivo Lyy

text: Lyyn vanhemmat olivat räätälimestari Otto Mähönen ja Hilda Maria Pakarinen ja puoliso vuodesta 1929 Eva-Maija Svanberg. Hän pääsi ylioppilaaksi 1918 Helsingin suomalaisesta normaalilyseosta ja opiskeli sitten kirjallisuutta ja kieliä Helsingin yliopistossa. Lyy työskenteli aluksi Suomen Kuvalehden toimittajana ja toimi sitten kielentarkastajana Otavalla 1918–1924 ja Kustannus Oy Kansanvallan kirjallisena johtajana 1924–1928.


title: Toivo Lyy

text: Lyyn Helsingin olympialaisiin 1952 laatiman Olympiahymnin sävelsi Jaakko Linjama. Avajaisissa sen esitti 500-henkinen sekakuoro Martti Turusen johdolla.


title: Toivo Lyy

text: Lyy sai Helsingin yliopiston filosofian kunniatohtorin arvon 1964, ja Pro Finlandia -mitali hänelle myönnettiin 1968.


title: Toivo Lyy

text: Lyy toimi vapaana kirjailijan vuodesta 1928 alkaen ja julkaisi runoja ja runokäännöksiä.


title: Kanadan miesten lentopallomaajoukkue

text:
Kanadan miesten lentopallomaajoukkue edustaa Kanadaa lentopallon kansainvälisissä otteluissa. Sen sijoitus maailmanrankingissa on kuudes (heinäkuussa 2017). Joukkue on osallistunut olympialaisiin neljä kertaa ja sijoittunut parhaimmillaan neljänneksi Los Angelesissa 1984 ja viidenneksi Rio de Janeirossa 2016. Maailmanmestaruuskilpailuissa Kanada on ollut mukana 11 kertaa, ensimmäisen kerran vuonna 1974, ja paras saavutus on vuoden 2014 seitsemäs sija.
Kanadan maajoukkue esiintyi ensimmäisen kerran kansainvälisissä turnauksissa Pan-Amerikan kisoissa 1959. Se on saavuttanut Pan-Amerikan kisoissa pronssia vuosina 1979, 1999 ja 2015. Maailmanliigassa Kanada saavutti pronssia vuonna 2017.


title: Jafta Masemola

text: Jafta "Jeff" Kgalabi Masemola (1928 – 17. huhtikuuta 1990) oli eteläafrikkalainen apartheidin vastustaja ja PAC:n sotilaallisen siiven Poqo:n perustaja.


title: Jafta Masemola

text: Masemola liittyi ANC:hen vuonna 1958 ja oli yksi ANC:stä vuonna 1959 lähteneistä PAC:n perustajista. Vuonna 1961 PAC julistettiin laittomaksi ja Masemola pakeni maasta perustaakseen PAC:n aseellisen siiven Paqon. Etelä-Afrikan turvallisuusviranomaiset kaappasivat Masemolan Lesothosta ja hänet tuomittiin elinkautiseen vankeusrangaistukseen Robben Islandin vankilaan. Vankila-aikanaan Masemola oli pääsääntöisesti eristetty muista vangeista.


title: Jafta Masemola

text: Lokakuussa 1989 presidentti Frederik de Klerk vapautti Masemolan yhdessä Walter Sisulun ja viiden muun ANC:n jäsenen kanssa.


title: Seututie 595

text: Seututie 595 kulkee Vieremältä Kiuruvedelle. Tie alkaa kantatien 88 risteyksestä lähellä Finnritilän tehdasta ja päättyy seututien 599 risteykseen. Tien pituus on 27 kilometriä, ja lähes koko matkalla 80 km/h nopeusrajoitus. Tie on kokonaisuudessaan päällystetty ja kaksikaistainen. Tieltä on yhteys Salahmille ja sitä kautta Kantatielle 88. Liikennemäärät ovat pienet.


title: Mark Ormrod

text: Mark Ormrod (s. 1. joulukuuta 1982, Adelaide) on australialainen pikajuoksija.


title: Mark Ormrod

text: Ormrod harrasti nuoruudessaan jalkapalloa, mutta lopetti sen keskittyäkseen yleisurheiluun. Hän kilpaili vuonna 2000 Santiago de Chilen nuorten MM-kisoissa, mutta karsiutui 400 metrin juoksun alkuerissä ajalla 47,66. Seuraavana vuonna hän kilpaili Itä-Aasian kisoissa, joissa sijoittui 400 metrillä neljänneksi ja 4 x 400 metrin viestijuoksussa toiseksi. Hän oli mukana Australian 4 x 400 metrin viestijoukkueessa Pariisin MM-kisoissa 2003, mutta joukkue karsiutui alkuerissä. Seuraavana vuonna joukkue voitti olympiahopeaa Ateenan olympialaisissa ajalla 3.00,60. Ormrod sijoittui 2005 Australian mestaruuskilpailuissa 400 metrillä neljänneksi ja oli mukana Australian viestijoukkueessa, joka voitti kultaa Melbournen Kansainyhteisön kisoissa 2006.


title: Kvagga

text: Kvagga ("Equus quagga") on sukupuuttoon kuollut, Etelä-Afrikan vuoristoseuduilla ja tasangoilla elänyt seepralaji, jolla oli muista seeproista poiketen harva juovitus ja ruskehtava turkki. Kvagga kuoli sukupuuttoon 93 vuotta sen jälkeen kun Pieter Boddaert oli kuvannut sen tieteelle vuonna 1785.


title: Kvagga

text: Kvagga oli läheistä sukua aroseepralle ("Equus burchellii"). Monet tutkijat katsovatkin geenitutkimusten perusteella, että aroseepra ja kvagga olisivat samaa lajia; tällöin aroseepra olisi tieteelliseltä nimeltään "Equus quagga" ja kvagga sen alalaji "Equus quagga quagga". Luokittelusta ei kuitenkaan vallitse yksimielisyyttä, koska kvaggalla ja aroseepralla on tiettyjä morfologisia eroja.


title: Kvagga

text: Hollantilaisten siirtolaisten saavuttua Etelä-Afrikkaan 1600-luvulla eli seudun aroalueilla vielä runsaasti kvaggoja. Ne liikkuivat laumoina muiden seeprojen tapaan. Niitä pidettiin luonteeltaan valppaina ja vilkkaina sekä hieman arvaamattomina, mutta ne kuitenkin kesyyntyivät melko helposti. Perimätiedon mukaan niitä käytettiin eräänlaisina vahtikoirina, koska ne kykenivät tehokkaasti puolustautumaan karja-aitauksien liepeillä liikkuneita petoeläimiä vastaan.


title: Kvagga

text: Eurooppalaiset uudisasukkaat metsästivät kvaggoja suuria määriä. Ammuttujen kvaggojen ruhoja oli toisinaan niin paljon, etteivät mukana olleet kärryt kestäneet niiden painoa. Kvaggojen nahkasta valmistettiin säkkejä ja niiden lihasta tehtiin ruokaa hollantilaisten eli buurien maatiloilla työskennelleille alkuasukastyöläisille. Eläimiä pyydystettiin varsinkin 1830-luvulla myös elävänä, vietäväksi eläintarhoihin eri puolille maailmaa. Lontoon eläintarhassa oli useitakin kvaggayksilöitä, mutta niiden lisääntyminen ei jostain syystä onnistunut. 1860-luvulla tarhan kvaggaori häiriintyi ja se jouduttiin lopettamaan.


title: Kvagga

text: Yksi viimeisistä luonnonvaraisia kvaggoja koskevista näköhavainnosta tehtiin vuonna 1860, ja vuonna 1878 viimeinen jäljellä ollut villi yksilö ammuttiin. Amsterdamin eläintarhassa oli silloin jäljellä vielä kaksi tammaa, mutta mistään ei enää löydetty yhtäkään oria. Eläintarhan ja samalla maailman viimeinen kvagga kuoli maaliskuussa 1883.


title: Kvagga

text: Kvaggasta on jäljellä vain joitakin täytettyjä yksilöitä, 23 nahkaa, muutama luuranko, kertomuksia, piirustuksia ja mustavalkoisia valokuvia.


title: Kvagga

text: Vuodesta 1987 lähtien on eräälle maatilalle Etelä-Afrikan Hyväntoivonniemen pohjoisosaan, lähelle Kapkaupunkia, kerätty aroseeproja ja muidenkin seepralajien yksilöitä, joilla on kvaggamaisia piirteitä, kuten harvaa raidoitusta tai ruskeaa karvaa. Tarkoituksena on jalostaa seeproja, jotka muistuttavat ulkonäöltään mahdollisimman paljon alkuperäistä kvaggaa. Perimältään tällaiset takaisinjalostetut "kvaggat" eivät tietysti ole sen lähempänä aitoja kvaggoja kuin muutkaan seeprat.


title: Kvagga

text: Vuoteen 2016 mennessä hankkeessa on saatu aikaan kvaggaa muistuttavia rau-kvaggaksi nimettyjä eliöitä.


title: Cyril Ramaphosa

text: Matemela Cyril Ramaphosa (s. 17. marraskuuta 1952 Johannesburg) on eteläafrikkalainen poliitikko, ammattiyhdistysjohtaja ja apartheidin vastainen aktivisti. Hän oli Etelä-Afrikan varapresidentti vuodesta 2014 ja ANC-puolueen johtaja vuodesta 2017. Jacob Zuman erottua helmikuussa 2018 hän astui Etelä-Afrikan presidentin virkaan.


title: Cyril Ramaphosa

text: Opiskellessaan lakia Etelä-Afrikan Turfloopin yliopistossa Ramaphosa osallistui opiskelijapolitiikkaan ja nousi paikallisen musta tietoisuus -järjestön puheenjohtajaksi. Vuonna 1982 Ramaphosa nousi vaikutusvaltaisen Kaivostyöläisten ammattiliiton () pääsihteeriksi ja oli merkittävä hahmo COSATU:ssa koko 1980-luvun ajan. Vuonna 1991 hänet valittiin ANC:n pääsihteeriksi.


title: Cyril Ramaphosa

text: ANC:n pääsihteerinä Ramaphosan rooli oli keskeinen apartheidin päättämiseksi käydyissä neuvotteluissa. Vuonna 1994 Ramaphosa valittiin uudelleen ANC:n pääsihteeriksi Nelson Mandelan tuella. Vuonna 1996 Ramaphosa siirtyi liike-elämän palvelukseen.


title: Cyril Ramaphosa

text:
Ramaphosa oli osakkaana ja johtajana Lonmin-yhtiössä, joka operoi platinakaivosta.
Poliisi ampui 34 lakkoilevaa työläistä yhtiön kaivoksella Marikanassa 16. elokuuta 2012. Lisäksi 78 haavoittui.
Ramaphosa oli kehottanut poliisia kovempiin otteisiin kaivosmiehiä vastaan. Marikanan tapauksesta järjestetty tutkimus vapautti Ramaphosan syyllisyydestä, mutta maan oppositio syyttää häntä edelleen. Pian tutkimuksen julkaisun jälkeen Ramaphosa nimitettiin maan varapresidentiksi.


title: Cyril Ramaphosa

text: Joulukuussa 2017 ANC valitsi Ramaphosan johtajakseen viisivuotiskaudeksi. Hänen vastaehdokkaanaan oli presidentti Jacob Zuman entinen vaimo Nkosazana Dlamini-Zuma.


title: Walter Burley

text: Walter Burley ("Walter Burleigh", ) (n. 1275 Burley-in-Wharfedale, Yorkshire – 1344/1345) oli keskiaikainen englantilainen loogikko, filosofi ja teologi. Hän oli maisteri Oxfordin yliopistosta vuodelta 1301 ja Merton Collegen jäsen vuoteen 1305. Hän opiskeli teologiaa Pariisin yliopistossa viimeistään vuonna 1310, ja noin vuonna 1320 hän oli teologian tohtorina Pariisissa. Hän oli Sorbonnen yliopiston jäsen vuodesta 1324.


title: Walter Burley

text: Burley pääteos oli "De puritate artis logicae. Tractatus longior" (1325/1329), jossa hän käsitteli muun muassa monimutkaisten lauseiden totuusarvoja, sekä totuusfunktionaalisia että modaalisia, sekä päättelysääntöjä erityyppisille päättelyille. Hän oli eräs ensimmäisiä loogikoita, joka ymmärsi propositiologiikan merkityksen verrattuna ensimmäisen kertaluvun predikaattilogiikkaan, joka oli ollut loogikoiden ensisijaisen huomion kohteena siihen saakka.


title: Walter Burley

text: Burleyn muita teoksia olivat:


title: Relax NG

text: RELAX NG (REgular LAnguage for XML Next Generation) on OASIS-organisaation kehittämä skeemakieli XML-dokumenttien määrittelyyn. Skeemakieli julkaistiin maaliskuussa 2000. RELAX NG:ssä yhdistyivät James Clarkin kehittämä TREX (Tree regular expression for XML) -skeemakieli sekä Murata Makoton kehittämä RELAX (Regular language of description for XML) -skeemakieli.


title: Relax NG

text: RELAX NG -skeema on XML-pohjainen rakennemäärittely, mutta siitä on mahdollista käyttää myös kompaktia esitysmuotoa, joka ei pohjaa XML:ään. XML-pohjaisen skeeman tiedostopääte on yleensä *.rng ja kompaktisyntaksin muotoisen skeeman *.rnc


title: Relax NG

text: Verrattuna muihin skeemakieliin, kuten esimerkiksi W3C:n XML Schema -skeemakieleen, RELAX NG:n sanotaan olevan suhteellisen yksinkertainen. OpenDocument-toimistodokumentit on kuvattu RELAX NG -skeemakielellä.


title: Relax NG

text: RELAX NG –skeema määritellään XML-elementtien joukkona. Oletetaan, että RELAX NG -skeemamme määrittää muistion, jolla on kaksi lapsielementtiä; 'laatija' ja 'paivamaara'. Näin ollen skeema voisi näyttää seuraavanlaiselta:


title: Relax NG

text: Edellä määritelty RELAX NG -skeema alkaa XML-deklaraatiorivillä, jonka jälkeen määritellään juurielementti muistio. Yksittäisen elementin määritykseen käytetään element-elementtiä. muistio-elementin lopettava tunniste, , on skeeman viimeinen elementti ja näin ollen muut elementtimääritykset kirjoitetaan juurielementin alku- ja lopputunnisteiden väliin. element-elementin esiintyminen ilmaisee itsessään, että elementti on pakollinen. Toisin sanoen, elementin ilmentymisen pakollisuutta ei tarvitse RELAX NG:ssä ilmaista muulla tavoin kuin määrittelemällä elementti skeemaan. Esimerkkiskeemasta huomataan myös, että juurielementtiin tulee lisätä myös elementin konteksti eli käytännössä nimiavaruus osoitteeseen http://relaxng.org/ns/structure/1.0.


title: Relax NG

text: Ensimmäinen määriteltävä elementti esimerkissä juurielementin jälkeen on laatija-elementti, joka voi sisältää merkkitietoa. Näin ollen laatija-elementin määrityksessä esiintyy elementti  laatija-elementin alku- ja lopputunnisteiden välissä. Kyseinen elementti siis ilmaisee, että elementillä voi olla tekstimuotoista sisältöä, eli että elementti ei ole tyhjä.


title: Relax NG

text: RELAX NG –skeeman elementtimääritykset jaetaan tyypillisesti erillisiin nimettyihin mallineisiin (engl. named pattern), mikäli elementtien määrä on suuri ja määriteltävän dokumenttipuun rakenne hyvin hierarkkinen. Nimetyt mallineet ovat määrittelylohkoja, joista skeema rakentuu. Eli sen sijaan, että elementtien määritykset esiintyisivät skeemassa yhtenä listana siinä järjestyksessä, missä elementtien tulee XML-dokumentissa esiintyä, elementtimäärityksiä voidaan ryhmitellä loogisiin lohkoihin, jotka joko sisältävät elementtimäärityksiä (tai attribuuttimäärityksiä) taikka viittauksia (engl. references) toisiin nimettyihin mallineisiin.


title: Relax NG

text: RELAX NG –spesifikaatio ei ota kantaa siihen, millä periaatteella nimettyjä mallineita tulisi määritellä vaan nimettyjen mallineiden käyttö on aina skeemakohtaista ja skeemasuunnittelijoiden päätettävissä. On kuitenkin mielekästä pyrkiä siihen, että skeeman luettavuus säilyy. Näin ollen nimetyt mallineet tulisi nimetä selkeästi ja niiden sisältämät määritykset tulisi laatia mahdollisimman johdonmukaisesti.


title: Relax NG

text: Nimettyjen mallineiden käytön kannalta keskeisiä elementtejä ovat define- ja ref-elementit. Nimetyt mallineet aloitetaan aina define-elementillä. Nimensä mukaisesti define-elementillä määritellään nimetty malline. Esimerkki nimetystä mallineesta, jonka nimi on muistio-malline:


title: Relax NG

text: Nimetyt mallineet konstruoidaan siis define-elementtien sisälle. Yllä olevan esimerkin mukaan nimetty muistio-malline sisältää määrityksen elementille 'muistio'. muistio-elementin lapsielementit 'laatija' ja 'paivamaara' on taas määritelty omissa nimetyissä mallineissaan, joihin määrityksessä viitattaan ref-elementein. Kun nimetyt mallineet nimetään selkeästi, skeemasta tulee luettavampi. Tämä tarkoittaa käytännössä sitä, että ref-elementin sisältämä, selkeästi nimetty viittaus mahdollistaa sen, että esimerkiksi skeemasuunnittelija voi helposti päätellä millaisesta määrityksestä on viittaukseen nimetyssä mallineessa kyse.


title: Relax NG

text: Määritellään muistiolle status-attribuutti, jonka arvo ilmaisee muistion tilaa (onko muistio esimerkiksi vielä muokkausvaiheessa vai mahdollisesti valmis). Näin ollen status-attribuutti voitaisiin määritellä esim. seuraavalla tavalla:


title: Relax NG

text: Esimerkistä huomataan, että attribuutti voidaan määritellä sen elementin alku- ja loppu-tunnisteiden väliin, jonka attribuutista on kyse. Yllä olevassa esimerkissä status-attribuutti on siis nimen-omaan muistio-elementin attribuutti, sillä attribuutin määritys sijaitsee muistio-elementin alku- ja lopputunnisteiden välissä. Attribuutin oletussisältö on RELAX NG –spesifikaation mukaan aina merkkitietoa, joka ilmenee skeemassa elementtinä .


title: Relax NG

text: Mikäli status-attribuutti haluttaisiin määritellä valinnaiseksi, tulisi se tehdä optional-elementtien avulla seuraavasti:


title: Vltava (ravintola)

text: Vltava ; on Helsingin keskustassa sijaitseva Suomen suurin tšekkiravintola. Se avattiin keväällä 2005 Museoviraston suojelemaan jugendrakennukseen Elielinaukiolla, Rautatieaseman ja Postitalon välissä. Ravintolan nimi tulee Prahan ja Tšekin läpi virtaavasta Vltavajoesta (). Ravintolan omistaa HOK-Elanto.


title: Vltava (ravintola)

text: Vltavassa on 389 asiakaspaikkaa sisätiloissa sekä 126 kesäterassilla. Erillisiä ravintolatiloja on yhteensä viisi neljässä kerroksessa. Ravintolan sisustuksen on suunnittelut sisustusarkkitehti Pekka Perjo.


title: Vltava (ravintola)

text: Vltava sijaitsee Museoviraston suojelemassa jugendrakennuksessa, joka on aiemmin toiminut Finnairin cityterminaalina sekä VR:n kiitotavaravarastona. Jugend-tyylinen talo on seissyt paikallaan 1900-luvun alun tietämiltä saakka, jolloin se oli osa rautatieaseman vierestä Töölönlahden rannalle saakka ulottunutta teollisuus- ja ratapiha-aluetta. Vuonna 1978 purettiin rakennuksen Töölönlahdelle päin suuntautunut jatke, missä toimineessa VR:n konepajassa valmistettiin vetureita vielä 1950-luvulla.


title: Vltava (ravintola)

text: Talon tarkka rakentamisvuosi on historian hämärän peittämä: lähteestä riippuen se on joko 1898, 1899, 1909 tai 1911. Suunnittelijaksi puolestaan nimetään joko viereisen Helsingin päärautatieaseman suunnitellut Eliel Saarinen tai rautatiehallituksen pääarkkitehti Bruno Granholm.


title: Kjell Lagerroos

text: Kjell Mikael Lagerroos (s. 29. syyskuuta 1962 Kemiö) on suomalainen elokuvaaja. Hän valmistui taiteen maisteriksi Taideteollisesta korkeakoulusta vuonna 1988. Hän opiskeli myös taidehistoriaa Åbo akademissa 1981–1983.


title: Kjell Lagerroos

text: Lagerroosin tunnetuimpia elokuvia kuvaajana ovat "Ystävät, toverit" (1990), "Tulennielijä" (1998), "Rukajärven tie" (1999) ja "Leijat Helsingin yllä" (2001). Lagerroos on kuvannut myös useita ruotsalaisia elokuvia, joista maineikkaimpia ovat "Jägarna" ("Metsästäjät", 1995), "Pensionat Oskar" (1994), "Sista Kontraktet" ("Viimeinen sopimus", 1998) ja "Rancid" (2004). Hänen käsialaansa on myös "Tuntemattomalle jumalalle" -televisiosarjan kuvaus vuonna 1993.


title: Kjell Lagerroos

text: Lagerroos on palkittu kahdella Jussi-patsaalla, elokuvista "Tulennielijä" ja "Rukajärven tie". Hänet on myös nimetty ruotsalaisen Guldbagge-palkinnon saajaehdokkaaksi 1995 ja 1997 sekä Golden Frog -palkinnon saajaehdokkaaksi 2001. Suomipalkinto hänelle myönnettiin 1999. Suomalaisessa Voitto-mainoselokuvakilpailussa 2010 Lagerroos palkittiin Vuoden kuvaajana.


title: Kjell Lagerroos

text: Lagerroos on Suomen Elokuvaajien Yhdistyksen jäsen.


title: Constand Viljoen

text: Constand Laubscher Viljoen (s. 23. lokakuuta 1933 Standerton, nykyinen Mpumalangan provinssi) on eteläafrikkalainen kenraali ja afrikaanerinationalistinen poliitikko.


title: Constand Viljoen

text: Viljoen astui Etelä-Afrikan armeijan palvelukseen ja sai "Bachelor of Science (B Mil.)" tutkinnon vuonna 1955. Vuodesta 1956 hän toimi armeijassa upseerina. Hänet ylennettiin kenraaliksi vuonna 1980. Vuonna 1980 Viljoen nimitettiin Etelä-Afrikan puolustusvoimien komentajaksi. Hän jäi eläkkeelle armeijasta vuonna 1985.


title: Constand Viljoen

text: Vuonna 1993 Viljoen perusti kolmen muun kenraalin kanssa Afrikaner Volksfrontin, jonka tavoitteena oli luoda maahan afrikaanereille oma "Volkstaat". Viljoen osallistui Etelä-Afrikan ensimmäisiin vapaisiin vaaleihin Vapausrintama -puolueen ehdokkaana. Vuonna 2001 kenraali Viljoen jätti politiikan ja vetäytyi maatilalleen kokopäiväiseksi maanviljelijäksi.


title: Paul Frielinghaus

text: Paul Erich Frielinghaus (s. 14. joulukuuta 1959 Darmstadt, Hessen, Länsi-Saksa) on saksalainen näyttelijä, joka tunnetaan nykyään erityisesti roolistaan asianajaja Markus Lessinginä saksalaisessa televisiosarjassa "Kahden keikka". Frielinghaus valmistui vuonna 1978 ylioppilaaksi ja opiskeli sen jälkeen vuosina 1980–1984 Hannoverissa (Hochschule für Musik und Theater Hannover) näyttelijäksi ja aloitti uransa näyttelijänä Würzburgin kaupunginteatterissa.


title: Paul Frielinghaus

text: Vuonna 1988 hän muutti Berliiniin, työskenteli freelancer-näyttelijänä ja aloitti vuonna 1992 uransa televisiossa. Vuoden 2000 joulukuussa hän alkoi näytellä "Kahden keikassa".


title: Paul Frielinghaus

text: Frielinghaus asuu edelleen Berliinissä. Hän on naimisissa Nina Frielinghausin kanssa ja hänellä on tytär Lilian, joka on syntynyt vuonna 2001.


title: Ursula Pohjolan-Pirhonen

text: Ursula Kerttu Margareta Pohjolan-Pirhonen (6. huhtikuuta 1925 Helsinki – 17. heinäkuuta 1984 Sulkava) oli suomalainen pääasiassa romanttisia historiallisia romaaneja kirjoittanut kirjailija.


title: Ursula Pohjolan-Pirhonen

text: Pohjolan-Pirhosen vanhemmat olivat lääketieteen ja kirurgian tohtori Matti Iisakki Orkomies (ent. Wallenius) ja tämän ensimmäinen puoliso Ines Maria Bergroth (k. 1931). Pohjolan-Pirhonen oli naimisissa historioitsija ja kirjailija Helge Pohjolan-Pirhosen kanssa. Ursula ja Helge Pohjolan-Pirhonen kuolivat liikenneonnettomuudessa Sulkavalla heinäkuussa 1984.


title: Q-Cells

text: Q-Cells on 1999 perustettu alkujaan saksalainen energiayhtiö, jonka alkuperäinen kotipaikka oli Thalheim, Saksi-Anhalt, Saksa. Siellä on edelleen tuotekehitysosasto ja "innovaatiopääkonttori", mutta koko yrityksen pääkonttori on Soulissa, Etelä-Koreassa. Vuonna 2015 Q-Cells oli maailman kolmanneksi suurin aurinkokennojen valmistaja.


title: Q-Cells

text: Vuonna 2012 korealainen konserni osti yhtiön, ja sen nimeksi tuli Hanwha Q-Cells.


title: Q-Cells

text: Vuodesta 2014 toimitusjohtaja on Seong-woo Nam.


title: Q-Cells

text: Tuotteet valmistetaan Kiinassa, Malesiassa ja Etelä-Koreassa.


title: Q-Cells

text: Q-Cells listautui Frankfurtin pörssiin 5. lokakuuta 2005 (QCE). Yrityksen markkina-arvo oli 2006 lopussa 2 536 miljoonaa €.


title: Q-Cells

text: Tuotannosta meni vientiin 53 prosenttia vuonna 2006 ja 37 prosenttia vuonna 2005. Q-Cellsin vientimaihin sisältyy Espanja, Ranska, Italia, Kreikka, Kypros, Turkki, Japani, Etelä-Korea, Kiina, USA, Meksiko ja Etelä-Afrikka. Aasian osuus viennistä oli noin puolet vuonna 2006.


title: Q-Cells

text: Yritys sai 2006 Deloitten nopeakasvuisen yrityksen palkinnon. Q-Cells oli Deloitten mukaan Euroopan toiseksi nopein kasvuyritys.


title: Q-Cells

text: Q-Cells teki vuonna 2007 esisopimuksen puolijohdepiitä halvemmasta metallurgisesta piistä vuoteen 2018. Se mahdollistaa yrityksen mukaan 1000 MW tuotannon 2010. Vuoden 2006 lopussa yrityksen tuotantokapasiteetti oli 336 MWp.


title: Helge Pohjolan-Pirhonen

text: Helge Ingmar Emanuel Pohjolan-Pirhonen (23. marraskuuta 1919 Helsinki – 17. heinäkuuta 1984 Sulkava) oli suomalainen historioitsija ja kirjailija. Hän oli naimisissa kirjailija Ursula Pohjolan-Pirhosen kanssa.


title: Helge Pohjolan-Pirhonen

text: Helge Pohjolan-Pirhonen kirjoitti myös historiallisia romaaneita salanimellä "Aarre Kantola".


title: Helge Pohjolan-Pirhonen

text: Ursula ja Helge Pohjolan-Pirhonen kuolivat liikenneonnettomuudessa Sulkavalla heinäkuussa 1984.


title: Helge Pohjolan-Pirhonen

text:
Omalla nimellä:
Nimellä "Aarre Kantola":


title: Polemon

text: Polemon oli seuraavien antiikin kreikkalaisten henkilöiden nimi:


title: Thalheim

text: Thalheim on entinen kunta Saksi-Anhaltin osavaltiossa Saksassa, joka on vuodesta 2007 kuulunut Bitterfeld-Wolfenin kuntaan. Vuoden 2004 lopussa kunnassa oli 1 548 asukasta. Sen pinta-ala on 6,57 km². Kyläkirkko on rakennettu vuosina 1150–1200.


title: Thalheim

text: Aurinkokennoteollisuus työllistää yli 2 000 seudun asukasta: kunnassa toimivia yrityksiä ovat Q-Cells, EverQ ja CSG Solar. Myös yhdysvaltalaisella Guardian Industries -lasitehtaalla on suuri tehdas paikkakunnalla. Kuntalaiset kutsuvat paikkaa ”aurinkolaaksoksi”. Thalheimissa uskotaan, että ”Das Solar Valley” on tulevaisuuden ”Jobmaschine” (”työnkehityskone”).


title: EISC

text: European Interparliamentary Space Conference (EISC) on vuonna 1999 perustettu Euroopan eduskuntien yhteistyöelin avaruustoiminnan edistämiseksi.


title: EISC

text: Sen pyvyvät jäsenet vuonna 2010 ovat


title: EISC

text: Venäjä on ulkojäsen.


title: EISC

text: EISC järjestää vuosittain konferenssin, järjestäjät ovat olleet


title: EISC

text: Konferensseihin osallistuvat myös Euroopan komissio, Euroopan avaruusjärjestö ja kansalliset avaruusjärjestöt.


title: Paul Ehrenfest

text: Paul Ehrenfest (18. tammikuuta 1880 – 25. syyskuuta 1933) oli itävaltalainen fyysikko ja matemaatikko, joka tunnetaan töistään tilastollisessa mekaniikassa sekä kvanttimekaniikassa. Hän luokitteli ensimmäisenä faasitransitiot, mutta nykyään hänen mukaista luokittelua ei enää käytetä, sekä kehitti Ehrenfestin teoreeman. 21. joulukuuta 1904 hän meni naimisiin venäläisen matemaatikon Tatjana Aleksejevna Afanasjeva. He saivat neljä lasta Tatjana, Galinka, Paul Jr. ja Vassili Ehrenfest.


title: Paul Ehrenfest

text: Ehrenfest syntyi ja kasvoi Wienissä juutalaisessa perheessä, joka oli alun perin kotoisin Määristä. Hänen vanhempansa, Sigmund Ehrenfest ja Johanna Jellinek, omistivat hyvin menestyvässä kaupan. Ehrefestit eivät olleet kovinkaan uskonnollisia, mutta se ei estänyt Paulia ottamasta heprean ja juutalaisten historian kursseja. Myöhemmin hän korosti juutalaista taustaansa.


title: Paul Ehrenfest

text: Ehrenfest menestyi loistavasti alakoulussa, mutta lukiossaan, Akademisches gymnasiumissa, hän ei menestynyt aivan yhtä hyvin. Hänen paras aineensa oli matematiikka. Hänen lukiotaan vaihdettiin Franz Josef gymnasiumiin, jossa hän menestyi jo paremmin ja vuonna 1899 hänestä tuli ylioppilas.


title: Paul Ehrenfest

text: Hänen pääaineensa oli kemia teknillisessä korkeakoulussa, mutta otti Wienin yliopistosta myös Ludwig Boltzmannin kursseja muun muassa kineettisestä kaasuteoriasta. Boltzmannin kurssit saivat Ehrenfestin kiinnostumaan enemmän teoreettisesta fysiikasta. Tuohon ajan saksankielisessä maailmassa oli tavanomaista, että opiskelija kävi samaan aikaan usemmassa kuin yhdessä yliopistossa. Vuonna 1901 Ehrenfest siirrettiin Göttingeniin, joka oli aikansa nykyaikaisen fysiikan keskus. Siellä hän tapasi myös tulevan vaimonsa, Tatjana Afanasjevan. Afanasjeva oli matematiikan opiskelija, joka oli kotoisin Ukrainasta, mutta oli opiskellut Venäjällä. Ehrenfest tutustui keväällä 1903 hollantilaiseen Hendrik Lorentziin lyhyellä Leidenin matkallaan.


title: Paul Ehrenfest

text: Samoihin aikoihin Ehrenfest valmisteli väitöskirjaansa, jonka aiheena oli klassinen mekaniikka ("Die Bewegung starrer Körper in Flüssigkeiten und die Mechanik von Hertz"). Hän väitteli Boltzmannin ohjaamana itsensä tohtoriksi 23. kesäkuuta 1904 Wienissä, jossa hän pysytteli 1904–1905.


title: Paul Ehrenfest

text: Ehrenfest palasi Göttingeniin vuoden 1906 syyskuussa. Samaan aikaan, 6. syyskuuta, Boltzmann hirtti itsensä Italian Duinossa. tämä tiesi sitä, ettei Ehrenfest ja Boltzmann enää näkisi toisiaan. Ehrenfest teki laajan muistokirjoitelman, jossa hän kuvailee Boltzmannin saavutuksia. Felix Klein oli uskonut Boltzmannin tehtäväksi esitellä tilastollista mekaniikkaa. Nyt Klein kysyi Ehrefestiltä, jos hän olisi kiinnostunut. Ehrenfest otti tämän tehtäväkseensä, ja yhdessä vaimonsa kanssa he saivat artikkelin valmiiksi vuonna 1911. Artikkeli oli näytös Bolzmannin työstä; hypoteesien terävää analysointia, selvää ratkaisemattomien ongelmien rajausta ja yleisten periaatteiden havainnollistamista esimerkkien avulla.


title: Paul Ehrenfest

text: Pariskunta muuttivat vuonna 1907 Pietariin, josta Ehrenfest löysi muutamia ystäviä kuten Abram Ioffe. Itävaltalaisena ja juutalaisena Ehrenfest ei nähnyt, että hän saisi pysyvän työpaikan Venäjältä. Ehrenfest aloitti vuonna 1912 saksankielisen alueen yliopistojen kiertämisen yäpaikan toivossa. Hän kävi Berliinissä, jossa hän tapasi Max Planckin, Leipzigissä, missä hän tapasi vanhan ystävänsä Herglotzin, Münchenissä, jossa hän tapasi Arnold Sommerfeldin, ja lisäksi myös Zürichissä ja Wienissä. Ollessaan Prahassa hän tapsi ensimmäistä kertaa Albert Einsteinin ja sen jälkeen he olivat läheiset ystävät. Einstein ehdotti, että Ehrenfest jatkaisi hänen paikallaan Prahassa, mutta Ehrenfest ei hyväksynyt tarjousta. Sommerfeld tarjosi paikkaa Münchenistä, mutta Ehrenfest sai paremman tajouksen Alankomaista. Lorentz tarjosi Leidenin yliopistosta professorin paikkaa.


title: Paul Ehrenfest

text: Lokakuussa 1912 Ehrenfest saapui Leideniin ja 4. joulukuuta hän piti virkaanastujaispuheen koskien valoeetteriä ("Zur Krise der Lichtaether-Hypothese"). Leidenissä hän työskenteli loppu elämänsä.


title: Paul Ehrenfest

text: Ehrenfest toi uudistuksia paikalliseen tyyneen fysiikan opiskelun kulttuuriin. Ehrenfest järjesti keskusteluryhmiä ja veljeskuntia stimuloidakseen opiskelijoiden vuorovaikutussuhteita. Vastaavaan hän oli aikaisemmin törmännyt Göttingenissä. Ehrenfest piti yhteyden useisiin fyysikoihin niin Alankomaissa kuin ulkomaillakin. Hän myös kutsui heitä vierailemaan Leidenissä ja järjesti kuuluisan sarjan tapaamisia. Ehrenfest oli erinomainen väittelijä ja osoitti pian toisen heikkoudet ja tiivisti pääasiat. Ehrenfest kutui lupaavimpia onuoria tiedemihiä käymään Leidenissä ja vastaavasti rohkaisi omia oppilaitaan matkustamaan ulkomaille. Näin hän loi eräänlaisen koulukunnan ja suurin osa valmistuneista oppilaista loi onnistuneen tieteellisenuran itsekseen.


title: Paul Ehrenfest

text: Ehrenfestin luokat olivat kooltaan hyvin pieniä, joka mahdollisti paremman tutustumisen oppilaisiin, joiden kanssa hänellä oli hyvät suhteet. Luennoillaan hän käytti yksinkertaisia malleja ja yritti välttää matemaattista tarkkuutta.


title: Paul Ehrenfest

text: Hänen oppilaina ovat olleet muun muassa Johannes Burgers, Hendrik Kramers, Dirk Coster, George Uhlenbeck, Samuel Goudsmit, Jan Tinbergen, Arend Rutgers, Hendrik Casimir, Gerhard Dieke, Dirk Struik, ja Gerard Kuiper. Hänen apulaisinaan ovat olleet Juri Krutkov, Viktor Trkal, Adriaan Fokker, Paul Epstein ja Gregory Breit. Muita ulkomaalaisia tiedemiehiä, jotka viettivät aikaa hänen laboratoriossaan oli Gunnar Nordström, Enrico Fermi, Igor Tamm, Oskar Klein, Robert Oppenheimer, Walter Elsasser, Ralph Kronig, Werner Heisenberg, Paul Dirac, ja David Dennison.


title: Paul Ehrenfest

text: Ehrenfestin julkaisut ovat tulleet tunnetuiksi ongelmien ratkaisun selkeydestä tai yrityksestä antaa paremman kuvauksen ongelmasta. Ehrenfestin lähestymisestä tieteeseen kuvaa se kuinka hän kirjoittaa Robert Oppenheimerille vuoden 1928 kesällä: ""If you intend to mount heavy mathematical artillery again during your coming year in Europe, I would ask you not only not to come to Leiden, but if possible not even to Holland, and just because I am really so fond of you and want to keep it that way. But if, on the contrary, you want to spend at least your first few months patiently, comfortably, and joyfully in discussions that keep coming back to the same few points, chatting about a few basic questions with me and our young people- and without thinking much about publishing (!!!)-why then I welcome you with open arms!! "". Kirjoituksesta ilmenee se, ettei Ehrenfest ollut uuden kvanttimekaniikan suurin kannattaja.


title: Paul Ehrenfest

text: Tärkein Ehrenfestin työ vuosien 1912 ja 1933 välillä on teoria adiabaattisesta invariantista. Hän vaikutti myös kvanttimekaniikan alalla, kuten hänen teoriansa faasitransitiosta.


title: Paul Ehrenfest

text: Ehrenfestin ja hänen ystäviensä kirjeenvaihdosta ilmenee, että Ehrenfest kärsi masennuksista. Ehrenfest kirjoitti kirjeen hänen ystäville, missä hän selittää omaa elämäntilannettaansa. Kirje oli osoitettu muun muassa Bohrille ja Einsteinille. Kirjettä ei kuitenkaan lähetetty. Ehrenfest kertoo kirjeessänsä, kuinka masentavaa ja vaikeaa hänen elämänsä on. Ehrenfestin mukaan hänellä ei ole muuta mahdollisuutta kuin tappaa itsensä ja tätä aiemmin hän aikoo tappaa downin syndroomasta kärsivän poikansa Wassikin. Kirjeen lopussa hän pyytää anteeksi tekoaansa.


title: Paul Ehrenfest

text: Syyskuun 25. päivänä vuonna 1933 Ehrenfest ampui poikansa amsterdamilaisessa Professor Watering Instituten odotushuoneessa, missä poikaa hoidettiin. Tämän jälkeen hän ampui itsensä, kuten oli aiemmin kirjeessäänsä kirjoittanut.


title: Georgette Heyer

text: Georgette Heyer (16. elokuuta 1902 – 4. heinäkuuta 1974) oli tuottoisa englantilainen kirjailija, joka kirjoitti salapoliisiromaaneita ja historiallista romantiikkaa. Hänellä oli yksi poika ja hän asui melko pitkiä aikoja miehensä kanssa ulkomailla.